
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 132 


16 Ιουλίου 2004 


ΝΟΜΟΣ ΥΠΆΡΙΘ.3252 

Σύσταση Ένωσης Νοσηλευτών - Νοσηλευτριών Ελλάδος 
καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΣΥΣΤΑΣΗ ΕΝΩΣΗΣ ΝΟΣΗΛΕΥΤΩΝ - 
ΝΟΣΗΛΕΥΤΡΙΩΝ ΕΛΛΑΔΟΣ 

Άρθρο 1 

Σύσταση - επωνυμία - έδρα 

1. Συνιστάται νομικό πρόσωπο δημοσίου δικαίου 
(Ν.Π.Δ.Δ.) υπό την επωνυμία "Ένωση Νοσηλευτών-Νοση- 
λευτριών Ελλάδος" (Ε.Ν.Ε.), πλήρως αυτοδιοικούμενο,το 
οποίο υπάγεται στην εποπτεία του Υπουργού Υγείας και 
Κοινωνικής Αλληλεγγύης. 

2. Έδρατης Ε.Ν.Ε. ορίζεται η Αθήνα. Περιφερειακά τμή¬ 
ματα (Π.Τ.) λειτουργούν σε όλες τις υγειονομικές περιφέ¬ 
ρειες. 

Αρθρο 2 
Σκοποί 

Οι σκοποί της Ε.Ν.Ε. είναι οι εξής: 

1. Η προαγωγή και ανάπτυξη της Νοσηλευτικής ως ανε¬ 
ξάρτητης και αυτόνομης Επιστήμης και Τέχνης, για την 
εξύψωση του θεσμού και την εξασφάλιση υψηλής στάθ¬ 
μης φροντίδας και υγείας στο κοινωνικό σύνολο. 

2. Η έρευνα, ανάλυση και μελέτη των νοσηλευτικών θε¬ 
μάτων και η σύνταξη και υποβολή επιστημονικά τεκμη¬ 
ριωμένων μελετών για τα διάφορα νοσηλευτικά προβλή¬ 
ματα της χώρας. 

3. Η διατύπωση εισηγήσεων για νοσηλευτικά θέματα με 
δική της πρωτοβουλία ή κατόπιν πρόσκλησης από τον 
Υπουργό Υγείας και Κοινωνικής Αλληλεγγύης. 

4. Η συμβολή στην εξεύρεση και εφαρμογή μεθόδων και 
τρόπων για ορθολογική διοίκηση και διαχείριση των πό¬ 
ρων της. 

5. Η εισήγηση για θέματα εκπαίδευσης - μετεκπαίδευ¬ 
σης - συνεχιζόμενης εκπαίδευσης και επιμόρφωσης του 
νοσηλευτικού κλάδου, η αξιοποίηση προς το σκοπό αυτό 
υποτροφιών και εκπαιδευτικών προγραμμάτων, καθώς 
και η υλοποίησή τους. 


6. Η συμμετοχή στην υλοποίηση προγραμμάτων επιχο¬ 
ρηγούμενων από την Ευρωπαϊκή Ένωση που άμεσα ή έμ¬ 
μεσα έχουν σχέση με τη Νοσηλευτική. 

7. Η έκδοση των απαιτούμενων για την απόκτηση - ανα¬ 
νέωση της άδειας άσκησης επαγγέλματος πιστοποιητι¬ 
κών στα μέλη της, η τήρηση μητρώων, καθώς και ο περιο¬ 
ρισμός της αντιποίησης της άσκησης του επαγγέλματος. 

8. Η συνεργασία με τους φορείς που παρέχουν νοση¬ 
λευτική εκπαίδευση και φροντίδα. 

9. Η αξιολόγηση της παρεχόμενης νοσηλευτικής φρο¬ 
ντίδας. 

10. Η συμμετοχή στα εκάστοτε θεσμοθετημένα όργανα 
που αφορούν το νοσηλευτικό επάγγελμα, αλλά και τη γε¬ 
νικότερη χάραξη πολιτικής στον τομέα της Υγείας. 

11. Η εκπροσώπηση της χώρας σε διεθνείς και ευρω¬ 
παϊκούς οργανισμούς του νοσηλευτικού κλάδου. 

12. Η έκδοση περιοδικού, ενημερωτικού δελτίου, συγ¬ 
γραμμάτων και φυλλαδίων που αφορούν τη νοσηλευτική 
για την ενημέρωση των μελών της, αλλά και του κοινωνι¬ 
κού συνόλου. 

13. Ο καθορισμός και η διασφάλιση της ελεύθερης 
άσκησης του νοσηλευτικού επαγγέλματος. 

14. Η εισήγηση για τον καθορισμό των νοσηλευτικών 
πράξεων και την κοστολόγησή τους. 

15. Ο έλεγχος τήρησης του κώδικα νοσηλευτικής δεο¬ 
ντολογίας και η προαγωγή των δεοντολογικών ηθών και 
εθίμων του νοσηλευτικού επαγγέλματος. 

16. Η μελέτη υγειονομικών θεμάτων και η οργάνωση 
επιστημονικών νοσηλευτικών συνεδρίων. 

17. Η δημιουργία συναδελφικού πνεύματος μεταξύ των 
μελών της. 

18. Η επιστημονική προαγωγή των μελών της. 

19. Η συμβολή στην προστασία της υγείας του Ελληνι¬ 
κού Λαού. 

Άρθρο 3 
Μέλη 

1. Τα μέλη της Ε.Ν.Ε. διακρίνονται σε τακτικά και επίτιμα. 

2. Τακτικά μέλη της Ε.Ν.Ε. είναι υποχρεωτικά όλοι οι νο¬ 
σηλευτές που είναι απόφοιτοι: α) Τμημάτων Νοσηλευτι¬ 
κών Α.Ε.Ι., β) Νοσηλευτικών Τμημάτων Τ.Ε.Ι., γ) Πρώην 
Ανώτερων Σχολών Αδελφών Νοσοκόμων, Επισκεπτριών 
Αδελφών Νοσοκόμων, αρμοδιότητας Υπουργείου Υγείας, 
Πρόνοιας και Κοινωνικών Ασφαλίσεων, δ) Πρώην Νοση- 

λευτικών Σχολών ΚΑΤΕΕ, ε) Νοσηλευτικών Σχολών ή Τμη¬ 
μάτων της αλλοδαπής, των οποίων τα διπλώματα έχουν 
αναγνωριστεί ως ισότιμα με τα πτυχία των νοσηλευτικών 
σχολών της ημεδαπής από τις αρμόδιες υπηρεσίες. 

3. Αλλοδαποί που δικαιούνται σύμφωνα με τις διατάξεις 
της Ευρωπαϊκής Ένωσης να ασκούντη Νοσηλευτική στην 
Ελλάδα, υποχρεούνται να γίνουν μέλη της Ε.Ν.Ε., με τα 
ίδια δικαιώματα και υποχρεώσεις. 

4. Επίτιμα μέλη της Ε.Ν.Ε. είναι πρόσωπα που έχουν 
συμβάλει στην προαγωγή και την ανάπτυξη της Νοσηλευ¬ 
τικής. Τα επίτιμα μέλη ορίζονται μετά από απόφαση του 
Δ.Σ. που λαμβάνεται με πλειοψηφία των 2/3 των μελών. 

Άρθρο 4 

Εγγραφή - Συνδρομή 

1. Κάθε νοσηλευτής της παρ. 2 του άρθρου 3 υποχρε- 
ούται να υποβάλει αίτηση εγγραφής στο Περιφερειακό 
Τμήμα της Υγειονομικής Περιφέρειας στην οποία πρόκει¬ 
ται να ασκήσει τη Νοσηλευτική. Η αίτηση εγγραφής πρέ¬ 
πει να συνοδεύεται από επικυρωμένο αντίγραφο πτυχίου 
ημεδαπής ή αλλοδαπής, σύμφωνα με τις εκάστοτε ισχύ- 
ουσες περί ισοτιμίας του διατάξεις, και την καταβολή του 
εφάπαξ ποσού των είκοσι (20) ευρώ για έξοδα εγγραφής. 

2. Ο νοσηλευτής που έχει εγγράφει στο μητρώο Περι¬ 
φερειακού Τμήματος της Ε.Ν.Ε. υποχρεούται κάθε χρόνο 
και μέχρι το τέλος Φεβρουάριου να υποβάλει, στο Περι¬ 
φερειακό Τμήμα όπου ανήκει, δήλωση, η οποία θα περιέ¬ 
χει τα εξής στοιχεία: το όνομα, επώνυμο, όνομα πατέρα, 
όνομα μητέρας, τόπο γέννησης, ιθαγένεια, διεύθυνση κα¬ 
τοικίας και εργασίας μαζί με το αντίγραφο της άδειας 
άσκησης επαγγέλματος νοσηλευτή και δήλωση πραγμα¬ 
τικής άσκησης του επαγγέλματος. Το έντυπο της δήλω¬ 
σης αποστέλλεται σε όλα τα μέλη από το Περιφερειακό 
Τμήμα της Περιφέρειάς τους. Το Δ.Σ. της Ε.Ν.Ε. μπορεί 
με απόφασή του να συμπληρώσει ή να τροποποιήσει τη 
μορφή της δήλωσης. Μαζί με την ετήσια δήλωση ο νοση¬ 
λευτής υποχρεούται να καταβάλει καιτην ετήσια εισφορά 
στην Ε.Ν.Ε. που ορίζεται στα σαράντα πέντε (45) ευρώ. 
Τα επίτιμα μέλη δεν υποχρεούνται στην καταβολή ετή¬ 
σιας εισφοράς και εξόδων εγγραφής. 

3. Το ποσό της εγγραφής και της ετήσιας εισφοράς 
μπορεί να αναπροσαρμόζεται με απόφαση του Δ.Σ. της 
Ε.Ν.Ε. 

4. Η δήλωση της παραγράφου 2 του παρόντος άρθρου 
καταχωρείται στο μητρώο του Περιφερειακού Τμήματος 
και κατατίθεται στον τηρούμενο φάκελο για κάθε νοση¬ 
λευτή μέλος του Τμήματος. 

5. Σε όποιον υποβάλλει εμπρόθεσμα πλήρη δήλωση, 
καθώς καιτην ετήσια συνδρομή χορηγείται δελτίο ταυτό¬ 
τητας νοσηλευτή, που ισχύει μέχρι το τέλος Φεβρουάρι¬ 
ου του επόμενου έτους, καθώς και κάθε άλλο έγγραφο 
που μπορεί να τον εξυπηρετεί κατά την άσκηση του λει¬ 
τουργήματος. Το δελτίο υπογράφεται από τον Πρόεδρο, 
τον Γ ραμματέα του Περιφερειακού Τ μήματος και τον κά¬ 
τοχο και σφραγίζεται με τη σφραγίδα του Περιφερειακού 
Τμήματος. Η ισχύς του ανανεώνεται κάθε χρόνο. 

6. Η υποβολή εκπρόθεσμης ή ανειλικρινούς δήλωσης 
αποτελεί πειθαρχικό παράπτωμα που τιμωρείται όπως 
προβλέπεται κατωτέρω. 

7. Το ήμισυ των εισφορών των τακτικών μελών αποδίδε¬ 
ται υποχρεωτικά από τα Περιφερειακά Τμήματα στην κε¬ 
ντρική Διοίκηση της Ε.Ν.Ε. Η ευθύνη για την έγκαιρη κα¬ 
ταβολή, το αργότερο έως την 30ή Απριλίου κάθε οικονο¬ 


μικού έτους βαρύνει αποκλειστικά τον Πρόεδρο και τον 
Ταμία του κάθε Περιφερειακού Τμήματος. Η καθυστέρη¬ 
ση ή η μη απόδοση αποτελούν πειθαρχικά παραπτώματα. 

8. Η οικονομική σχέση ανάμεσα στα Περιφερειακά Τμή¬ 
ματα και την Κεντρική Διοίκηση ως προς τα ποσοστά των 
εισφορών μπορεί να μεταβάλλεται μετά από απόφαση 
του Δ.Σ. της Ε.Ν.Ε., έτσι ώστε το Περιφερειακό Τμήμα να 
μπορεί να ανταποκρίνεται στις λειτουργικές του δαπάνες. 

Άρθρο 5 
Πόροι 

1. Πόροιτης Ε.Ν.Ε. είναι: 

Α) Τα έσοδα από την εγγραφή των νέων μελών. 

Β) Η ετήσια τακτική εισφορά των μελών. 

Γ) Τα δικαιώματα από την έκδοση πιστοποιητικών ή βε¬ 
βαιώσεων. 

Δ) Οι δωρεές, τα κληροδοτήματα, καθώς και το προϊόν 
από εισπράξεις εορταστικών και άλλων εκδηλώσεων, λα¬ 
χείων, καθώς και κάθε άλλη οικονομική ενίσχυση της 

Ε.Ν.Ε. 

2. Δωρητές - Ευεργέτες - Μεγάλοι Ευεργέτες ανακη- 
ρύσσονται οι προσφέροντες ποσό που ισοδυναμεί με το 
1/50, 1/20, 1/10 του ετήσιου προϋπολογισμού της Ε.Ν.Ε. 
αντιστοίχως. 

3. Η διοίκηση των εσόδων, εξόδων και κεφαλαίων, κα¬ 
θώς και το λογιστικό της Ε.Ν.Ε. διέπονται από τις διατά¬ 
ξεις του Ν.Δ. 496/1974 (ΦΕΚ204Ά). 

Άρθρο 6 

Όργανα Διοίκησης 

1. Η Ε.Ν.Ε. διαρθρώνεται σε κεντρική Διοίκηση και Πε¬ 
ριφερειακά Τμήματα (Π.Τ.), τα οποία λειτουργούν σε 
όλες τις υγειονομικές περιφέρειες της χώρας, όπως αυ¬ 
τές ορίζονται από την Πολιτεία. Έδρα της κεντρικής διοί¬ 
κησης είναι η Αθήνα, ενώ έδρα του κάθε Περιφερειακού 
Τμήματος είναι η έδρα της αντίστοιχης υγειονομικής πε¬ 
ριφέρειας. 

2. Τα όργανα διοίκησης της Ε.Ν.Ε. είναι η Συνέλευση 
των Αντιπροσώπων και το Διοικητικό Συμβούλιο. 

3. Όργανα διοίκησης κάθε Περιφερειακού Τμήματος εί¬ 
ναι η Γ ενική Συνέλευση και το Περιφερειακό Συμβούλιο. 

4. Η θητεία των μελών της Συνέλευσης των Αντιπροσώ¬ 
πων, του Διοικητικού Συμβουλίου και των Περιφερειακών 
Συμβουλίων είναι τριετής. 

Άρθρο 7 

Συνέλευση Αντιπροσώπων 

1. Η Συνέλευση των Αντιπροσώπων αποτελείται από αι¬ 
ρετούς αντιπροσώπους, οι οποίοι εκλέγονται από τις Γε¬ 
νικές Συνελεύσεις των Περιφερειακών Τμημάτων της 
Ε.Ν.Ε., σύμφωνα με τη διαδικασία που προβλέπεται στο 
άρθρο 8, με βάση τον αριθμό των μελών τους κατά την 
αναλογία: ανά 50 μέλη 1 αντιπρόσωπος. Για τα Περιφε¬ 
ρειακά Τμήματα που έχουν έως 50 μέλη εκλέγεται ένας 
αντιπρόσωπος. 

2. Η Συνέλευση των αντιπροσώπων της Ε.Ν.Ε. αποφα¬ 
σίζει για κάθε θέμα που ανάγεται στους σκοπούς της και 
ιδίως εκλέγει τα μέλη του Διοικητικού Συμβουλίου, της 
Εξελεγκτικής Επιτροπής και του Ανώτατου Πειθαρχικού 
Συμβουλίου. Ελέγχει τις πράξεις του Διοικητικού Συμ¬ 
βουλίου και εγκρίνει τον ετήσιο προϋπολογισμό και απο¬ 
λογισμό της Ε.Ν.Ε., καθώς και τον εσωτερικό κανονισμό 
λειτουργίας της Ε.Ν.Ε. 

3. Η Συνέλευση των Αντιπροσώπων βρίσκεται σε απαρ¬ 
τία, όταν οι παρόντες είναι περισσότεροι από τους από¬ 
ντες. Αν δεν επιτευχθεί απαρτία, η συνεδρίαση αναβάλλε¬ 
ται για την επόμενη ημέρα, οπότε θεωρείται ότι υπάρχει 
απαρτία ανεξάρτητα από τον αριθμό των παρόντων μελών. 

4. Η Συνέλευση των Αντιπροσώπων συνέρχεται τακτικά 
μία φορά κάθε έτος, εντός δύο μηνών από τη λήξη του οι¬ 
κονομικού έτους και εκτάκτως, εφόσον κρίνεται αυτό ανα¬ 
γκαίο από το Διοικητικό Συμβούλιο ή εάν αυτό ζητείται από 
το ένα τρίτο των μελών της, με έγγραφη αίτηση που υπο¬ 
βάλλεται στο Διοικητικό Συμβούλιο και στην οποία ανα¬ 
γράφονται τα θέματα που πρέπει να συζητηθούν. 

5. Τη σύγκληση της Συνέλευσηςτων Αντιπροσώπων απο¬ 
φασίζει το Διοικητικό Συμβούλιο. Τα μέλη της Συνέλευσης 
των Αντιπροσώπων προσκαλούνται από τον Πρόεδρο της 
Ε.Ν.Ε., με ατομικές προσκλήσεις που αποστέλλονταιταχυ- 
δρομικώς με συστημένη επιστολή το αργότερο τριάντα 
(30) ημέρες πριν τη συνεδρίαση. Στις προσκλήσεις ορίζε¬ 
ται ο τόπος, ο χρόνος και η ημερήσια διάταξη της συνε¬ 
δρίασης. Εκτός από τα θέματα που αναγράφονται στην 
πρόσκληση, μπορεί να συζητηθεί και άλλο θέμα, εφόσον 
προταθεί και γίνει δεκτό από τη ν πλειοψηφία των παρόντων 
κατά τη συνεδρίαση μελών. 

6. Οι αποφάσεις της Συνέλευσης των Αντιπροσώπων 
λαμβάνονται με απόλυτη πλειοψηφία των παρόντων με¬ 
λών. Σε περίπτωση ισοψηφίας, δεν λαμβάνεται απόφαση. 

7. Η ψηφοφορία για κάθε προσωπικό θέμα ή για την 
εκλογή προσώπου είναι μυστική. 

8. Στις συνεδριάσεις της Συνέλευσης των Αντιπροσώ¬ 
πων προεδρεύει ο Πρόεδρος της Ε.Ν.Ε. Αν ο Πρόεδρος 
δεν μπορεί να παρευρεθεί, τον αναπληρώνει ο Α' Αντι¬ 
πρόεδρος και αυτόν ο Β' Αντιπρόεδρος. 

9. Στις συνεδριάσεις της Συνέλευσης των Αντιπροσώ¬ 
πων τηρούνται Πρακτικά από τον Γενικό Γραμματέα της 
Ε.Ν.Ε., τα οποία υπογράφονται και σφραγίζονται από τον 
Πρόεδρο και τον Γενικό Γραμματέα της Ε.Ν.Ε. 

Άρθρο 8 

Εκλογή Αντιπροσώπων 

1. Η εκλογή των αντιπροσώπων των Περιφερειακών 
Τμημάτων για τη Συνέλευση των Αντιπροσώπων της 
Ε.Ν.Ε. γίνεται ανά τριετία από τη Γενική Συνέλευση των 
Περιφερειακών Τμημάτων συγχρόνως με την εκλογή των 
Περιφερειακών Συμβουλίων. Επιτρέπεται το ίδιο πρόσω¬ 
πο να εκλέγεται μέλος του Περιφερειακού Συμβουλίου 
και αντιπρόσωπος στη Συνέλευση των Αντιπροσώπωντης 
Ε.Ν.Ε. Όσοι επιθυμούν να εκλεγούν αντιπρόσωποι, υπο¬ 
βάλλουν σχετική αίτηση στο Περιφερειακό Τμήμα του 
οποίου είναι μέλη, δεκαπέντε (15) τουλάχιστον ημέρες 
πριν από τη διεξαγωγή των εκλογών. 

2. Οι υποψήφιοι αντιπρόσωποι πρέπει να έχουν εκπλη¬ 
ρώσει τις οικονομικές υποχρεώσεις τους προς το Περι¬ 
φερειακό Τμήμα και να μηνέχουντιμωρηθείτελεσίδικα με 
την ποινή της προσωρινής ή οριστικής διαγραφής. 

3. Οι εκλογές διεξάγονται υπό την ευθύνη πενταμελούς 
εφορευτικής επιτροπής, η οποία ορίζεται από το Περιφε¬ 
ρειακό Συμβούλιο με κλήρωση ανάμεσα στα μη υποψή¬ 
φια μέλη του Περιφερειακού Τμήματος, δέκα (10) ημέρες 
πριν τη διεξαγωγή των εκλογών. Η εφορευτική επιτροπή 
αποφασίζει κατά πλειοψηφία για τις ενστάσεις που υπο¬ 
βάλλονται κατά την ψηφοφορία, καθώς και για κάθε ζήτη¬ 
μα που προκύπτει. Για την έναρξη και λήξη της ψηφοφο¬ 
ρίας, καθώς και για τη διαλογή των ψήφων, συντάσσεται 


από την εφορευτική επιτροπή Πρακτικό Ψηφοφορίας. Το 
Πρακτικό Ψηφοφορίας υπογράφεται από όλα τα μέλη 
της εφορευτικής επιτροπής. 

4. Οι ψηφοφόροι - μέλη των Περιφερειακών Τμημάτων 
μπορούν να βάλουν αριθμό σταυρών που αντιστοιχεί στο 
1/3 των υποψηφίων κατ’ ανώτατο όριο. 

5. Η εκλογή των αντιπροσώπων γίνεται με μυστική ψη¬ 
φοφορία και με ενιαίο ψηφοδέλτιο. 

6. Στα Περιφερειακά Τμήματα που αριθμούν περισσό¬ 
τερα από 500 μέλη η εκλογή των μελών των Περιφερεια¬ 
κών Συμβουλίων και των Αντιπροσώπων τους γίνεται σε 
περισσότερα του ενός εκλογικά τμήματα. Σε κάθε εκλογι¬ 
κό τμήμα ψηφίζουν μέχρι 500 νοσηλευτές. Η εκλογή στα 
Τμήματα αυτά μπορεί να διεξάγεται για δύο συνεχείς ημέ¬ 
ρες. Σαν εκλογικά τμήματα μπορούν να ορίζονται με από¬ 
φαση του Περιφερειακού Συμβουλίου του οικείου Περι¬ 
φερειακού Τμήματος νοσηλευτικά ιδρύματα ή άλλα οική¬ 
ματα, καθώς και δημόσια κτίρια που είναι κατάλληλα για 
αυτόν το σκοπό μετά από άδεια της αρμόδιας αρχής. Με 
την ίδια απόφαση ορίζεται ο αριθμός των εκλογέων ανά 
εκλογικό τμήμα και καθορίζονται με αλφαβητική σειρά οι 
εκλογείς κάθε εκλογικού τμήματος, καθώς και η διάρκεια 
της ψηφοφορίας. Η ανωτέρω απόφαση του Περιφερεια¬ 
κού Συμβουλίου γνωστοποιείται στα μέλη με δημοσίευση 
στον ημερήσιο τύπο και με την ανάρτηση σχετικής ανα¬ 
κοίνωσης στα γραφεία του Περιφερειακού Τμήματος και 
τα νοσηλευτικά ιδρύματα της Περιφέρειας δέκα (10) του¬ 
λάχιστον ημέρες πριν από τις εκλογές. 

7. Στις περιπτώσεις όπου οι εκλογές γίνονται κατά τμή¬ 
ματα σε κάθε τμήμα ορίζεται με κλήρωση από το Περιφε¬ 
ρειακό Συμβούλιο τριμελής εφορευτική επιτροπή ανάμε¬ 
σα στα μέλη που δεν είναι υποψήφιοι. Σε αυτές τις περι¬ 
πτώσεις συγκροτείται με απόφαση του Περιφερειακού 
Συμβουλίου Κεντρική Εφορευτική Επιτροπή που απαρτί¬ 
ζεται από έναν Πρωτόδικη των Πολιτικών Δικαστηρίων και 
τέσσερα μέλη του Περιφερειακού Τμήματος που κληρώ¬ 
νονται ανάμεσα στους μη υποψηφίους. 

8. Οι Εφορευτικές Επιτροπές των τμημάτων μετά το τέ¬ 
λος της ψηφοφορίας διαβιβάζουν τα αποτελέσματα μαζί 
με τα σχετικά πρακτικά, καθώς και τις ενστάσεις επί του 
αποτελέσματος που τυχόν έχουν υποβληθεί στην Κεντρι¬ 
κή Εφορευτική Επιτροπή, η οποία αποφαίνεται σχετικά με 
τις ενστάσεις αυτές. Η Κεντρική Εφορευτική Επιτροπή 
μετά από τον έλεγχο των αποτελεσμάτων προβαίνει στην 
ανακήρυξη των εκλεγμένων με τη σύνταξη πρακτικού ψη¬ 
φοφορίας. Η Κεντρική Εφορευτική Επιτροπή υποβάλλει 
τα πρακτικά ψηφοφορίας στον Π ρόεδρο του Περιφερεια¬ 
κού Συμβουλίου, ο οποίος εντός δέκα (10) ημερών εκδίδει 
απόφαση για την επικύρωσή τους. 

9. Οι Αντιπρόσωποι του Περιφερειακού Τμήματος υπο¬ 
χρεώνονται να παρευρίσκονται στις συνεδριάσεις του 
Περιφερειακού Συμβουλίου, όταν καλούνται για ενημέ¬ 
ρωσή τους. 

10. Τα έξοδα μετάβασης, διαμονής και διατροφής των 
αντιπροσώπων των Περιφερειακών Τμημάτων κατά τις 
ημέρες της Συνέλευσης των Αντιπροσώπων βαρύνουν το 
Περιφερειακό Τμήμα. 

Άρθρο 9 

Διοικητικό Συμβούλιο Ε.Ν.Ε. 

1. Το Διοικητικό Συμβούλιο (Δ.Σ.) της Ε.Ν.Ε. αποτελείται 
από δεκαπέντε (15) μέλη που εκλέγονται από τη Συνέλευ¬ 
ση των Αντιπροσώπων και είναι μέλη της Ε.Ν.Ε. Μέσα σε 

πέντε (5) ημέρες από τη διεξαγωγή των εκλογών, όποιο 
από τα μέλη του Δ.Σ. έλαβε τις περισσότερους ψήφους 
και σε περίπτωση ισοψηφίας το αρχαιότερο βάσει του 
χρόνου εγγραφής στο Μητρώο του Περιφερειακού Τμή¬ 
ματος που ανήκει, καλεί τους συμβούλους που έχουν 
εκλεγεί προς εκλογή Προέδρου, Α' και Β' Αντιπροέδρων, 
Γενικού Γραμματέα, Οργανωτικού Γραμματέα, Αναπλη¬ 
ρωτή Γραμματέα και Ταμία. Η εκλογή γίνεται με μυστική 
ψηφοφορία και με απόλυτη πλειοψηφία των παριστάμε- 
νων μελών. Σε περίπτωση κατά την οποία δεν επιτευχθεί 
απόλυτη πλειοψηφία, η εκλογή επαναλαμβάνεται μεταξύ 
των δύο πρώτων και εκλέγεται αυτός που έλαβε τις πε¬ 
ρισσότερες ψήφους. 

2. Το Δ.Σ. συγκαλείται από τον Πρόεδρό του. Ο Πρόε¬ 
δρος υποχρεούται να συγκαλέσει το Δ.Σ. μέσα σε οκτώ 
(8) ημέρες, εφόσον αυτό ζητηθεί από επτά (7) τουλάχι¬ 
στον μέλη. 

3. Το Δ.Σ. συνεδριάζει τακτικώς τουλάχιστον μία φορά 
το μήνα και εκτάκτως όποτε κρίνεται αναγκαίο. 

4. Το Δ.Σ. βρίσκεται σε απαρτία εάν παρίστανται οκτώ 
(8) τουλάχιστον από τα μέλη του και λαμβάνει αποφάσεις 
με πλειοψηφία των παρόντων. Προκειμένου περί προσω¬ 
πικών ζητημάτων οι αποφάσεις λαμβάνονται με μυστική 
ψηφοφορία. Σε περίπτωση ισοψηφίας, η ψηφοφορία επα¬ 
ναλαμβάνεται και σε περίπτωση δεύτερης ισοψηφίας 
υπερισχύει η ψήφος του Προέδρου. Για τη συνεδρίαση 
του Δ.Σ. τηρούνται πρακτικά που υπογράφονται από 
όλους όσοι παρίστανται. 

5. Το Δ.Σ. έχει τις ακόλουθες αρμοδιότητες: 

- Διοικεί τη νΕ.Ν.Ε. 

- Εκτελεί τις αποφάσεις της Συνέλευσης των Αντιπρο¬ 
σώπων. 

- Αποφασίζει για κάθε θέμα που ανατίθεται σε αυτό από 
τη Συνέλευση των Αντιπροσώπων. 

- Εποπτεύει και συντονίζει τις ενέργειες των Περιφερει¬ 
ακών Τμημάτων. 

- Καταρτίζει τον προϋπολογισμό κι απολογισμό. 

- Διοργανώνει κάθε χρόνο συνέδρια. 

- Εκδίδει νοσηλευτικό περιοδικό το οποίο αποστέλλεται 
υποχρεωτικά, είτε απευθείας είτε μέσω των Περιφερεια¬ 
κών Τμημάτων, σε άλατα μέλη της Ε.Ν.Ε. 

6. Μέλος του Δ.Σ. που απουσιάζει αδικαιολόγητα επί 
τρεις συνεχείς τακτικές συνεδριάσεις εκπίπτει αυτοδί¬ 
καια από τη θέση του και αντικαθίσταται από τον πρώτο 
αναπληρωματικό. Μετά από δύο συνεχείς απουσίες ο Γε¬ 
νικός Γραμματέας του Δ.Σ. οφείλει να ειδοποιήσει εγγρά- 
φως το μέλος του Δ.Σ. που απούσιαζε για τις συνέπειες 
της τρίτης συνεχόμενης απουσίας του. 

7. Μία φορά κάθε χρόνο το Δ.Σ. της Ε.Ν.Ε. υποχρεούται 
να συγκαλέσει σε κοινή σύσκεψη τους Προέδρους των 
Περιφερειακών Τμημάτων. Τα πορίσματα των συσκέψε¬ 
ων αυτών αξιολογούνται από το Δ.Σ. της Ε.Ν.Ε. 

8. Ο Πρόεδρος, οι Αντιπρόεδροι, ο Γενικός Γραμματέ¬ 
ας, ο Αναπληρωτής Γ ραμματέας και ο Ταμίας του Δ.Σ. της 
Ε.Ν.Ε., εφόσον είναι υπάλληλοι του δημόσιου τομέα δι¬ 
καιούνται άδεια απουσίας από την υπηρεσία τους για δε¬ 
καπέντε (15) ημέρες το μήνα, όσο διαρκεί η θητεία τους. 
Κατά το χρόνο αυτόν διατηρούν όλα τα δικαιώματα που 
απορρέουν από την υπαλληλική τους ιδιότητα. Τα άλλα 
μέλη του Δ.Σ. της Ε.Ν.Ε. δικαιούνται να πάρουν άδεια 
απουσίας εννέα (9) ημερών το μήνα. 

9. Τα μέλη του Δ.Σ. της Ε.Ν.Ε., εφόσον διαμένουν εκτός 
Αττικής, δικαιούνται να αποζημιώνονται για τις δαπάνες 


μετακίνησης και διαμονής τους προκειμένου να παρα¬ 
σιτούν στις συνεδριάσεις του Δ.Σ. Το ύψος της αποζημίω¬ 
σης καθορίζεται με απόφαση του Δ.Σ. και η καταβολή της 
γίνεται από αυτό. 

Τα μέλη του Δ.Σ. της Ε.Ν.Ε., εφόσον είναι υπάλληλοιτου 
δημόσιου ή ιδιωτικού φορέα, δεν μετατίθενται κατά τη 
διάρκεια της θητείας τους χωρίς τη συγκατάθεσή τους. 

Άρθρο 10 

Εκλογή μελών Διοικητικού Συμβουλίου και 
Ανώτατου Πειθαρχικού Συμβουλίου της Ε.Ν.Ε. 

1. Η Συνέλευση των Αντιπροσώπων συγκαλείται από τον 
Πρόεδρο της Ε.Ν.Ε. με σκοπό την εκλογή Διοικητικού 
Συμβουλίου μέσα σε έναν (1) μήνα από την εκλογή των με- 
λώντων Περιφερειακών Συμβουλίων των Περιφερειακών 
Τμημάτων. 

2. Οι προσκλήσεις για την εκλογή του Δ.Σ. της Ε.Ν.Ε. και 
του Ανώτατου Πειθαρχικού Συμβουλίου αποστέλλονται 
ταχυδρομικά με συστημένη επιστολή στους εκλεγμένους 
αντιπροσώπους δεκαπέντε (15) ημέρες πριν από τη συνε¬ 
δρίαση της Συνέλευσης των Αντιπροσώπων. 

3. Σε περίπτωση ισοψηφίας δύο ή περισσοτέρων υποψη¬ 
φίων, διεξάγεται κλήρωση μεταξύ των ισοψηφησάντων. 

4. Όσα από τα μέλη της Συνέλευσης των Αντιπροσώπων 
επιθυμούν να εκλεγούν στο Δ.Σ., στο Ανώτατο Πειθαρχι¬ 
κό Συμβούλιο και την Εξελεγκτική Επιτροπή καταθέτουν 
αίτηση υποψηφιότητας στον Πρόεδρο της Ε.Ν.Ε. τουλά¬ 
χιστον πέντε (5) ημέρες πριν την ψηφοφορία και εκτίθε¬ 
νται σε ψηφοφορία με ενιαίο ψηφοδέλτιο. 

5. Η ώρα έναρξης και λήξης της ψηφοφορίας ορίζεται 
με απόφαση του Δ.Σ. της Ε.Ν.Ε., η οποία γνωστοποιείται 
κατάλληλα. 

6. Η εκλογή του Δ.Σ., της Εξελεγκτικής Επιτροπής και 
του Ανώτατου Πειθαρχικού Συμβουλίου ενεργείται από 
τριμελή εφορευτική επιτροπή, τα μέλη της οποίας ορίζο¬ 
νται από το Δ.Σ της Ε. Ν. Ε. με κλήρο μεταξύ των μελών της 
Συνέλευσης των Αντιπροσώπων που δεν είναι υποψήφιοι. 
Ο ορισμός της εφορευτικής επιτροπής γίνεται τρεις (3) 
ημέρες πριν από τις εκλογές. Ο Πρόεδρος και ο Γ ραμμα¬ 
τέας της Ε.Ν.Ε., καθώς και το προσωπικό της Κεντρικής 
Διοίκησης, συνδράμουν την εφορευτική επιτροπή για την 
ομαλή διεξαγωγή των εκλογών. Η αδικαιολόγητη άρνηση 
μελών που κληρώθηκαν να συμμετέχουν στην εφορευτι¬ 
κή επιτροπή αποτελεί πειθαρχικό παράπτωμα. 

7. Κατά την εκλογή, η εφορευτική επιτροπή αποφασίζει 
κατά πλειοψηφία για τις ενστάσεις που υποβάλλονται σε 
αυτήν, καθώς και για κάθε ζήτημα που προκύπτει. 

8. Για την έναρξη και λήξη της ψηφοφορίας, καθώς και 
για τη διαλογή των ψήφων, συντάσσεται από την εφορευ¬ 
τική επιτροπή πρακτικό ψηφοφορίας με τα αποτελέσμα¬ 
τα της ψηφοφορίας. Το πρακτικό ψηφοφορίας υπογρά¬ 
φεται από όλα τα μέλη της εφορευτικής επιτροπής. 

Άρθρο 11 

Αρμοδιότητες Προέδρου Διοικητικού Συμβουλίου 

1.0 Πρόεδρος του Δ.Σ. της Ε.Ν.Ε. την εκπροσωπεί ενώ¬ 
πιον κάθε διοικητικής και δικαστικής αρχής. Συγκαλεί και 
διευθύνει τις συνεδριάσεις του Δ.Σ. καιτη Συνέλευσητων 
Αντιπροσώπων, υπογράφει μαζί με τον Γ ενικό Γ ραμματέα 
την αλληλογραφία, καθώς και κάθε άλλο έγγραφο ή πι¬ 
στοποιητικό. Υπογράφει μαζί με τον Ταμία τα εντάλματα 
πληρωμών και κάθε έγγραφο που αφορά την κίνηση των 
κεφαλαίων της Ε.Ν.Ε. 

2. Ο Πρόεδρος, όταν κωλύεται ή απουσιάζει, αναπλη¬ 
ρώνεται από τον Α' Αντιπρόεδρο, τον οποίο αναπληρώνει 
σε περίπτωση κωλύματος ή απουσίας ο Β' Αντιπρόεδρος. 

3. Ο Πρόεδρος του Δ.Σ. της Ε.Ν.Ε. δεν μπορεί να είναι 
συγχρόνως και Πρόεδρος Περιφερειακού Συμβουλίου. 

4. Εφόσον ο Πρόεδρος του Δ.Σ. της Ε.Ν.Ε. είναι και 
Πρόεδρος Περιφερειακού Συμβουλίου, επιλέγει μέσα σε 
τρεις (3) ημέρες το αξίωμα το οποίο επιθυμεί να διατηρή¬ 
σει. Αν η προθεσμία αυτή παρέλθει άπρακτη, θεωρείται 
ότι παραιτήθηκε από το αξίωμα του Προέδρου του Περι¬ 
φερειακού Συμβουλίου. 

Άρθρο 12 

Αρμοδιότητες Γενικού Γραμματέα 
Διοικητικού Συμβουλίου 

1. Ο Γ ενικός Γ ραμματέας έχει την εποπτεία και την ευ¬ 
θύνη της ομαλής λειτουργίας των υπηρεσιών της Ε.Ν.Ε. 
Τηρεί την αλληλογραφία, είναι υπεύθυνος για το αρχείο, 
το μητρώο και τη σφραγίδα της, συντάσσει σε συνεργα¬ 
σία με τον Πρόεδρο την ετήσια έκθεση πεπραγμένων της 
Ε.Ν.Ε. και κάθε άλλο έγγραφο. Τηρείταπρακτικάτου Δ.Σ. 
και της Συνέλευσης των Αντιπροσώπων, τα οποία και συ¬ 
νυπογράφει με τον Πρόεδρο, καθώς και πρωτόκολλο ει¬ 
σερχόμενων και εξερχόμενων εγγράφων. 

2. Ο Γ ενικός Γ ραμματέας, όταν κωλύεται ή απουσιάζει, 
αναπληρώνεται από τον Αναπληρωτή Γ ραμματέα. 

Άρθρο 13 

Αρμοδιότητες Οργανωτικού Γ ραμματέα 
Διοικητικού Συμβουλίου 

Ο Οργανωτικός Γ ραμματέας, σε συνεργασία με τον Γ ε¬ 
νικό Γ ραμματέα, παρακολουθεί και συντονίζει τη δράση 
και οργάνωση των Περιφερειακών Τμημάτων. 

Άρθρο 14 

Αρμοδιότητες Ταμία Διοικητικού Συμβουλίου 

1. Ο Ταμίας είναι υπεύθυνος για τη διαχείριση της κινη¬ 
τής και ακίνητης περιουσίας της Ε.Ν.Ε. Φροντίζει για την 
είσπραξη του ποσοστού των ετήσιων εισφορών από τα 
Περιφερειακά Τμήματα, καθώς και για κάθε τακτικό ή 
έκτακτο έσοδο της Ε.Ν.Ε. Τηρεί βιβλίο εσόδων - εξόδων 
και ενημερώνει το Δ.Σ. επί των οικονομικών της Ε.Ν.Ε. Ο 
Ταμίας καταρτίζει τον απολογισμό εσόδων και εξόδων κά¬ 
θε ημερολογιακού έτους και τον υποβάλλει προς έγκριση 
στο Δ.Σ. και στη συνέχεια στη Συνέλευση των Αντιπροσώ¬ 
πων. Τηρεί βιβλίο όπου καταχωρούνται οι εκθέσεις της 
Εξελεγκτικής Επιτροπής. 

2. Κάθε πληρωμή ενεργείται με ένταλμα που υπογράφε¬ 
ται από τον Πρόεδρο, τον Γ ενικό Γ ραμματέα και τον Ταμία. 
Ο Ταμίας μπορεί να κρατά "εις χείρας" για τις επείγουσες 
δαπάνες της Ε.Ν.Ε. ποσό καθοριζόμενο κάθε φορά από το 
Δ.Σ. και υποχρεώνεται να καταθέτει κάθε επιπλέον ποσό 
σε τραπεζικό λογαριασμό που ορίζεται από το Δ.Σ. 

3. Κάθε είσπραξη για λογαριασμό της Ε.Ν.Ε. διενεργεί- 
ται από τον Ταμία ή εντεταλμένο υπάλληλο της Ε.Ν.Ε. 

4. Ο Ταμίας, όταν κωλύεται ή απουσιάζει, αναπληρώνε¬ 
ται από άλλο μέλος του Δ.Σ. που ορίζεται ως αναπληρω¬ 
τής του από αυτό. 

Άρθρο 15 

Εξελεγκτική Επιτροπή Διοικητικού Συμβουλίου 

1. Στο Δ.Σ. της Ε.Ν.Ε. ασκείται έλεγχος νομιμότητας και 
οικονομικός έλεγχος από τριμελή Εξελεγκτική Επιτροπή, 


τα τακτικά μέλη της οποίας μαζί με δύο αναπληρωματικά 
εκλέγονται από τη Συνέλευση των Αντιπροσώπων ταυτό¬ 
χρονα με την εκλογή του Δ.Σ. Η θητείατων μελώντης Επι¬ 
τροπής είναι τριετής. 

2. Η Εξελεγκτική Επιτροπή ενημερώνεται επί της εκθέ- 
σεως πεπραγμένων που υποβάλλει στη Συνέλευση των 
Αντιπροσώπων, ο Γ ραμματέας και ο Τ αμίας. Στη συνέχεια 
η Εξελεγκτική Επιτροπή συντάσσει τη δική της έκθεση σε 
ειδική συνεδρία και τη θέτει υπόψη της Συνέλευσης των 
Αντιπροσώπων. 

Άρθρο 16 

Γενική Συνέλευση Περιφερειακού Τμήματος 

1. Η Γενική Συνέλευση των Περιφερειακών Τμημάτων 
της Ε.Ν.Ε. (Γ.Σ.) αποτελείται από όλα τα μέλη της Ε.Ν.Ε. 
στη συγκεκριμένη περιφέρεια, που είναι γραμμένα στα 
μητρώα του αντίστοιχου Περιφερειακού Τμήματος και 
έχουν εκπληρώσει τις οικονομικές τους υποχρεώσεις. 
Στη Γενική Συνέλευση μπορούν να παραστούν χωρίς δι¬ 
καίωμα ψήφου και μέλη της Ε.Ν.Ε. που δεν ανήκουν στη 
συγκεκριμένη περιφέρεια, εφόσον έχουν εκπληρώσει τις 
οικονομικές τους υποχρεώσεις. 

2. Η άσκηση του εκλογικού δικαιώματος για την εκλογή 
των μελών των Περιφερειακών Συμβουλίων και των Αντι¬ 
προσώπων τους στην Ε.Ν.Ε. είναι υποχρεωτική για άλατα 
μέλη των Περιφερειακών Τ μημάτων. 

3. Η Γενική Συνέλευση του Περιφερειακού Τμήματος 
έχει τις εξής αρμοδιότητες: 

- Την εκλογή των μελών του Περιφερειακού Συμβουλί¬ 
ου, καθώς και τον έλεγχο των πράξεώντους. 

- Την εκλογή των μελών της τριμελούς Εξελεγκτικής 
Επιτροπής του Περιφερειακού Τμήματος. 

- Την εκλογή των αντιπροσώπων του Περιφερειακού 
Τμήματος στη Συνέλευση των Αντιπροσώπων της Ε.Ν.Ε. 

- Την απόφαση για κάθε ζήτημα που ανάγεται στους 
σκοπούς του Περιφερειακού Τμήματος, το οποίο υπο¬ 
βάλλει σε αυτή το Περιφερειακό Συμβούλιο ή το ζητά εγ- 
γράφως το ένα τρίτο των μελών. 

4. Η Γ ενική Συνέλευση συνέρχεται τακτικά μέσα σε ένα 
δίμηνο από τη λήξη του οικονομικού έτους και έκτακτα με 
απόφαση του Περιφερειακού Συμβουλίου ή έγγραφη αί¬ 
τηση του ενός τρίτου των μελών. Οι αιτούντες πρέπει να 
έχουν εκπληρώσει τις οικονομικές τους υποχρεώσεις και 
οφείλουν να παρίστανται κατά τη Γ ενική Συνέλευση. Τυ¬ 
χόν αδικαιολόγητη απουσία τους από αυτήν αποτελεί πει¬ 
θαρχικό παράπτωμα. 

5. Τα μέλη του Περιφερειακού Τμήματος καλούνται από 
τον Πρόεδρο με ατομικές προσκλήσεις που αναγράφουν 
κατά σειρά και τα θέματα της ημερήσιας διάταξης, τοντό- 
πο και το χρόνο διεξαγωγής της Γ ενικής Συνέλευσης και 
με γενική πρόσκληση που δημοσιεύεται σε δύο ημερή¬ 
σιες τοπικές εφημερίδες και τοιχοκολλάται στα γραφεία 
του Περιφερειακού Τμήματος, καθώς και στα νοσηλευτι¬ 
κά ιδρύματα της περιφέρειας τουλάχιστον δεκαπέντε 
(15) ημέρες πριν από την ημέρα συνεδρίασης της Γενικής 
Συνέλευσης. 

6. Τα μέλη που προσέρχονται στη Γενική Συνέλευση 
υπογράφουν σε ιδιαίτερο κατάλογο που τηρείται σε κάθε 
συνεδρίαση και χρησιμεύει για να βεβαιώνει την απαρτία 
ή σε ειδικό βιβλίο. 

7. Γιατη συγκρότηση νομίμου απαρτίας απαιτείται σχε¬ 
τική πλειοψηφία των μελών που έχουν εκπληρώσει τις οι- 
κονομικέςτους υποχρεώσεις. Ανη συνεδρίαση ματαιωθεί 

λόγω ελλείψεως απαρτίας, επαναλαμβάνεται σε δεκαπέ¬ 
ντε (15) ημέρες, οπότε θεωρείται ότι υπάρχει απαρτία εάν 
παρίσταται τουλάχιστον το ένα τέταρτο των μελών που 
έχουν εκπληρώσει τις οικονομικές τους υποχρεώσεις. 
Εάν και τότε δεν υπάρχει απαρτία, η συνέλευση επανα¬ 
λαμβάνεται την επόμενη ημέρα και θεωρείται ότι υπάρχει 
απαρτία όσα μέλη και εάν παρίστανται. 

8. Οι αποφάσεις της Γενικής Συνέλευσης με εξαίρεση 
τις αρχαιρεσίες λαμβάνονται με πλειοψηφία των παρό¬ 
ντων και ανακοινώνονται στο Δ.Σ. της Ε.Ν.Ε. 

9. Δικαίωμα ψήφου στις αρχαιρεσίες για την εκλογή Πε¬ 
ριφερειακού Συμβουλίου, Εξελεγκτικής Επιτροπής και 
Αντιπροσώπων στην Ε.Ν.Ε. έχουν όσοι νοσηλευτές έχουν 
εγγράφει στο μητρώο των μελών και έχουν ανανεώσει το 
δελτίο ταυτότητας. Για τη βεβαίωση των ανωτέρω καταρ¬ 
τίζεται από το Περιφερειακό Συμβούλιο και εκτίθεται στα 
γραφεία του Περιφερειακού Τμήματος, δεκαπέντε (15) 
ημέρες τουλάχιστον πριν την εκλογή, κατάλογος των με¬ 
λών που έχουν δικαίωμα ψήφου. Ο κατάλογος υπόκειται 
στον έλεγχο κάθε μέλους του Περιφερειακού Τμήματος 
και διορθώνεται από το Περιφερειακό Συμβούλιο μετά 
από αίτηση, η οποία πρέπει να κατατεθεί το αργότερο 
οκτώ (8) ημέρες πριν τη συνεδρίαση για την εκλογή. 

10. Δικαίωμα να εκλέγουν και να εκλέγονται στα όργα¬ 
να των Περιφερειακών Τμημάτων έχουν τα μέλη που ανα¬ 
νέωσαν το δελτίο ταυτότητας και δεν τιμωρήθηκαν τελε¬ 
σίδικα με την ποινή της προσωρινής ή οριστικής παύσης 
άσκησης του επαγγέλματος. Τελεσίδικη ποινή που επι¬ 
βάλλει την προσωρινή ή οριστική παύση άσκησης του νο¬ 
σηλευτικού επαγγέλματος συνεπάγεται την έκπτωση του 
τιμωρημένου από όλα τα αξιώματα που τυχόν κατέχει. 
Στερούνται το δικαίωμα να εκλέγουν όσοι έχουν τιμωρη¬ 
θεί πειθαρχικά τελεσίδικα πριν παρέλθει έτος από την τι¬ 
μωρία τους. Εφόσον αυτός που βρίσκεται υπό πειθαρχική 
δίωξη άσκησε νόμιμα ένδικα μέσα, δεν εκπίπτει από τη θέ¬ 
ση του, αναπληρώνεται όμως προσωρινά στα καθήκοντά 
του από τον κατά σειρά πρώτο αναπληρωματικό, μέχρι να 
εκδοθεί οριστική απόφαση επί του ενδίκου βοηθήματος 
που έχει ασκήσει. 

Άρθρο 17 

Εκλογή Περιφερειακού Συμβουλίου 

1. Η Γενική Συνέλευση του Περιφερειακού Τμήματος 
εκλέγει ανά τριετία Περιφερειακό Συμβούλιο, Εξελεγκτι¬ 
κή Επιτροπή και Αντιπροσώπους για τη Συνέλευση των 
Αντιπροσώπων της Ε.Ν.Ε. 

2. Υποψήφιοι για τις εκλογές μπορούν να είναι όλα τα 
μέλη του Περιφερειακού Τμήματος που δεντιμωρήθηκαν 
τελεσίδικα με την ποινή της προσωρινής ή οριστικής παύ¬ 
σης άσκησης του επαγγέλματος και έχουν εκπληρώσει 
τις οικονομικές τους υποχρεώσεις. 

3. Η εκλογή των μελώντου Περιφερειακού Συμβουλίου, 
της Εξελεγκτικής Επιτροπής του Περιφερειακού Τμήμα¬ 
τος και των Αντιπροσώπων ενεργείται σε τακτική συνε¬ 
δρίαση του Περιφερειακού Τμήματος με τη σύγκλιση συ¬ 
νέλευσης ειδικά για το σκοπό αυτόν κάθε τριετία, σε ημε¬ 
ρομηνία που ορίζεται με απόφαση του Περιφερειακού 
Συμβουλίου, η οποία λαμβάνεται σαράντα (40) τουλάχι¬ 
στον ημέρες πριν από την ημέρα της εκλογής. 

4. Τα μέλη καλούνται με ατομικές προσκλήσεις που 
αποστέλλονται με συστημένη επιστολή που αποστέλλε- 
ται σε αυτά τουλάχιστον δεκαπέντε (15) εργάσιμες ημέ¬ 
ρες πριν από την εκλογή. Στις προσκλήσεις σημειώνεται 


η ημέρα και η ώρα της συνεδρίασης, το κατάστημα της 
ψηφοφορίας και ο αριθμός των μελών του Περιφερεια¬ 
κού Συμβουλίου, της Εξελεγκτικής Επιτροπής του Περι¬ 
φερειακού Τμήματος και των Αντιπροσώπων που πρόκει¬ 
ται να εκλεγούν. 

5. Οι εκλογές διενεργούνται από Εφορευτική Επιτροπή 
κατά το άρθρο 8 του παρόντος. 

6. Η εκλογή των μελών των Περιφερειακών Συμβουλίων 
και των Εξελεγκτικών Επιτροπών των Περιφερειακών 
Τ μημάτων γίνεται με ενιαίο ψηφοδέλτιο. 

7. Οι εκλογείς μπορούν να βάλουν αριθμό σταυρών που 
αντιστοιχεί στο ένα τρίτο των υποψηφίων κατ’ ανώτατο όριο. 

8. Όλα τα τυχόν ζητήματα που προκύπτουν κατά την 
εκλογή λύνονται κατά πλειοψηφία από την εφορευτική 
επιτροπή. 

9. Κατά το χρόνο της ψηφοφορίας στα εκλογικά τμήμα¬ 
τα δεν επιτρέπεται η παραμονή άλλων προσώπων εκτός 
των μελών της εφορευτικής επιτροπής, των υποψηφίων, 
των εκπροσώπων των υποψηφίων και αυτών που ασκούν 
το εκλογικό δικαίωμα. 

10. Η ανακήρυξη υποψηφίων του Περιφερειακού Συμ¬ 
βουλίου και της Εξελεγκτικής Επιτροπής του Περιφερει¬ 
ακού Τμήματος ενεργείται κατόπιν αίτησης των υποψη¬ 
φίων που υποβάλλεται στον Πρόεδρο του Περιφερειακού 
Συμβουλίου του Περιφερειακού Τμήματος δεκαπέντε 
(15) ημέρες πριν από την εκλογή. Η αίτηση απορρίπτεται 
ως απαράδεκτη, εφόσον δεν συνοδεύεται από βεβαίωση 
του Περιφερειακού Τμήματος σχετικά με την εγγραφή σε 
αυτό και την ανανέωση του δελτίου ταυτότητας. Μέσα σε 
τρεις (3) ημέρες από την εκπνοή της προθεσμίας αυτής, 
το Περιφερειακό Συμβούλιο ανακηρύσσει με έγγραφη 
ανακοίνωση που τοιχοκολλάται στο γραφείο του Περιφε¬ 
ρειακού Τμήματος τους συνδυασμούς και τους μεμονω¬ 
μένους υποψήφιους από τους οποίους υποβλήθηκαν οι 
σχετικές αιτήσεις. 

11. Τη λήξη της ψηφοφορίας αποφασίζει η εφορευτική 
επιτροπή. Η επιτροπή μπορεί να κηρύξει τη λήξη της ψη¬ 
φοφορίας και πριν από τη δύση του ηλίου, εφόσον ψήφι¬ 
σαν όλοι οι νοσηλευτές που είναι εγγεγραμμένοι στον κα¬ 
τάλογο των μελών που έχουν δικαίωμα ψήφου. 

12. Μετά τη λήξη της ψηφοφορίας αρχίζει η διαλογή 
των ψηφοδελτίων, τα οποία αριθμούνται και μονογράφο- 
νται από την εφορευτική επιτροπή και τον δικαστικό αντι¬ 
πρόσωπο. 

13. Η εφορευτική επιτροπή διαβιβάζει τα πρακτικά των 
εκλογών μαζί με τις ενστάσεις στον Περιφερειακό Διευ¬ 
θυντή, ο οποίος εντός δέκα (10) ημερών εκδίδει απόφαση 
για την επικύρωσή τους. 

14. Στην περίπτωση μερικής ή ολικής ακυρώσεως κά¬ 
ποιας εκλογής, το οικείο Περιφερειακό Τμήμα διενεργεί 
νέα εκλογή μέσα σε δύο (2) το πολύ μήνες, τηρώντας τις 
σχετικές διατάξεις του παρόντος. 

Άρθρο 18 

Περιφερειακό Συμβούλιο 

1. Το Περιφερειακό Συμβούλιο ανάλογα με τον αριθμό 
των μελώντου Περιφερειακού Τμήματος αποτελείται: 

Α) Για Περιφερειακά Τμήματα που αριθμούν έως 500 
μέλη, από τον Πρόεδρο, τον Αντιπρόεδρο, τον Γενικό 
Γραμματέα, τον Αναπληρωτή Γραμματέα και τον Ταμία 
(δμελές). 

Β) Για Περιφερειακά Τμήματα που αριθμούν από 501 
έως 1.500 μέλη, από τον Πρόεδρο, τον Αντιπρόεδρο, τον 

Γενικό Γραμματέα, τον Αναπληρωτή Γραμματέα, τον Τα¬ 
μία και δύο (2) Συμβούλους (7μελές). 

Γ) Για Περιφερειακά Τμήματα που αριθμούν από 1.501 
έως 3.000 μέλη, από τον Πρόεδρο, τον Αντιπρόεδρο, τον 
Γ ενικό Γ ραμματέα, τον Αναπληρωτή Γ ραμματέα, τον Τα¬ 
μία και τέσσερις (4) Συμβούλους (9μελές). 

Δ) Για Περιφερειακά Τμήματα με πάνω από 3.001 μέλη, 
από τον Πρόεδρο, τον Αντιπρόεδρο, τον Γ ενικό Γ ραμμα¬ 
τέα, τον Αναπληρωτή Γραμματέα, τον Ταμία και έξι (6) 
Συμβούλους (Ιίμελές). 

2. Μέσα σε οκτώ (8) ημέρες από την επικύρωση της 
εκλογής των μελών του Περιφερειακού Συμβουλίου, ο 
υποψήφιος που έλαβε τις περισσότερες ψήφους και, σε 
περίπτωση ισοψηφίας, ο αρχαιότερος βάσει του χρόνου 
εγγραφής στο Μητρώο του Περιφερειακού Τμήματος 
όπου ανήκει καλεί τους συμβούλους που έχουν εκλεγεί 
προς εκλογή Προέδρου, Αντιπροέδρου, Γενικού Γ ραμμα¬ 
τέα, Αναπληρωτή Γ ραμματέα και Ταμία. Αυτοί εκλέγονται 
με μυστική ψηφοφορία και με απόλυτη πλειοψηφία των 
παριστάμενων μελών. Σε περίπτωση κατά την οποία δεν 
επιτευχθεί απόλυτη πλειοψηφία η εκλογή επαναλαμβάνε¬ 
ται μεταξύ των δύο πρώτων και αρκεί σχετική πλειοψηφία 
για την εκλογή. 

3. Το Περιφερειακό Συμβούλιο συγκαλείται από τον 
Πρόεδρό του. Ο Πρόεδρος υποχρεώνεται να συγκαλέσει 
το Περιφερειακό Συμβούλιο μέσα σε οκτώ (8) ημέρες, 
εφόσον αυτό ζητηθεί από το 1/3 των μελών του. 

4. Το Περιφερειακό Συμβούλιο συνεδριάζει τουλάχι¬ 
στον μία φορά το μήνα και εκτάκτως όποτε κρίνεται ανα¬ 
γκαίο. 

5. Το Περιφερειακό Συμβούλιο βρίσκεται σε απαρτία 
εάν οι παρόντες είναι περισσότεροι από τους απόντες και 
λαμβάνει αποφάσεις με πλειοψηφία των παρόντων. Προ- 
κειμένου περί προσωπικών ζητημάτων ή περί άλλων σο¬ 
βαρών θεμάτων, οι αποφάσεις λαμβάνονται με μυστική 
ψηφοφορία. Σε περίπτωση ισοψηφίας δεν λαμβάνεται 
απόφαση. Για τη συνεδρίαση του Περιφερειακού Συμ¬ 
βουλίου τηρούνται πρακτικά που υπογράφονται από 
όλους όσοι παρίστανται. 

6. Το Περιφερειακό Συμβούλιο έχει τις εξής αρμοδιότη¬ 
τες: 

- Διοικεί το Περιφερειακό Τμήμα. 

- Εκτελεί τις αποφάσεις της Γ ενικής Συνέλευσης του 
Περιφερειακού Τμήματος. 

- Ενημερώνει για τις δραστηριότητες και τις αποφάσεις 
τούτο Δ.Σ. της Ε.Ν.Ε. 

- Καταρτίζει τον προϋπολογισμό και απολογισμό του 
Περιφερειακού Τμήματος. 

- Ενεργεί ως Πειθαρχικό Συμβούλιο. 

7. Οι αποφάσεις του Περιφερειακού Συμβουλίου υπό- 
κεινται σε έλεγχο νομιμότητας από τη Γ.Σ. του Περιφε¬ 
ρειακού Τμήματος και το Δ.Σ. της Ε.Ν.Ε. 

8. Μέλος του Περιφερειακού Συμβουλίου που απουσιά¬ 
ζει αδικαιολόγητα επί τρεις συνεχείς τακτικές συνεδριά¬ 
σεις εκπίπτει αυτοδίκαια από τη θέση του και αναπληρώ¬ 
νεται από τον πρώτο στη σειρά αναπληρωματικό. 

9. Οι Πρόεδροι και οι Γενικοί Γραμματείς των Περιφε¬ 
ρειακών Συμβουλίωντης Ε.Ν.Ε., εφόσον είναι υπάλληλοι 
του δημόσιου τομέα, λαμβάνουν άδεια απουσίας από την 
υπηρεσία τους τεσσάρων (4) ημερών το μήνα για όσο 
χρονικό διάστημα διαρκεί η θητεία τους. Κατά το χρόνο 
αυτόν διατηρούν όλα τα δικαιώματα που απορρέουν από 
την υπαλληλική τους ιδιότητα. Τα άλλα μέλη των Περιφε¬ 


ρειακών Συμβουλίων της Ε.Ν.Ε. δικαιούνται άδεια απου¬ 
σίας δύο (2) ημερών το μήνα. 

10. Τα μέλη των Περιφερειακών Συμβουλίωντης Ε.Ν.Ε., 
εφόσον διαμένουν έξω από την έδρα του Περιφερειακού 
Τμήματος, δικαιούνται να αποζημιώνονται για τις δαπά¬ 
νες μετακίνησης και διαμονής τους προκειμένου να πά¬ 
ρουν μέρος στις συνεδριάσεις των Περιφερειακών Συμ¬ 
βουλίων. Το ύψος της αποζημίωσης καθορίζεται από το 
Περιφερειακό Συμβούλιο το οποίο είναι αρμόδιο και για 
την καταβολή της. 

11. Τα μέλη των Περιφερειακών Συμβουλίωντης Ε.Ν.Ε., 
εφόσον είναι υπάλληλοιτου δημόσιου ή ιδιωτικού φορέα, 
δεν μετατίθενται κατά τη διάρκεια της θητείας τους, χω¬ 
ρίς τη συγκατάθεσή τους. 

Άρθρο 19 

Αρμοδιότητες Προέδρου Περιφερειακού Συμβουλίου 

1. Ο Πρόεδρος του Περιφερειακού Συμβουλίου της 
Ε.Ν.Ε. εκπροσωπείτο Περιφερειακό Τμήμα σε κάθε διοι¬ 
κητική ή δικαστική αρχή, καθώς και κατά τις δημόσιες εν 
γένει υποχρεώσεις του. Συγκαλεί και διευθύνει τις συνε¬ 
δριάσεις του Περιφερειακού Συμβουλίου και τη Γενική 
Συνέλευση του Περιφερειακού Τμήματος, εισάγει στο 
Δ.Σ. την ετήσια έκθεση πεπραγμένων των Περιφερειακών 
Συμβουλίων της Ε.Ν.Ε., υπογράφει μαζί με τον Γενικό 
Γ ραμματέα την αλληλογραφία, καθώς και κάθε άλλο έγ¬ 
γραφο ή πιστοποιητικό. Υπογράφει μαζί με τον Ταμία τα 
εντάλματα των πληρωμών και κάθε έγγραφο που αφορά 
την κίνηση των κεφαλαίων του Περιφερειακού Τμήματος 
της Ε.Ν.Ε. 

2. Σε περίπτωση κωλύματος ή απουσίας, ο Πρόεδρος 
αναπληρώνεται από τον Αντιπρόεδρο ή από άλλο μέλος 
του Δ.Σ., που ορίζεται με απόφασή του. 

Άρθρο 20 

Αρμοδιότητες Γ ενικού Γ ραμματέα 
Περιφερειακού Συμβουλίου 

1. Ο Γ ενικός Γ ραμματέας έχει την εποπτεία και την ευ¬ 
θύνη της ομαλής λειτουργίας των υπηρεσιών του Περι¬ 
φερειακού Τμήματος της Ε.Ν.Ε. Τηρεί την αλληλογρα¬ 
φία, είναι υπεύθυνος για το αρχείο, το μητρώο και τη 
σφραγίδα της, συντάσσει την ετήσια έκθεση πεπραγμέ¬ 
νων των Περιφερειακών Συμβουλίων της Ε.Ν.Ε. και την 
υποβάλλει στον Πρόεδρο και κάθε εν γένει έγγραφο. Τη¬ 
ρεί τα πρακτικά των Περιφερειακών Συμβουλίων και των 
Γ ενικών Συνελεύσεων των Περιφερειακών Τ μημάτων της 
Ε.Ν.Ε., τα οποία και συνυπογράφει με τους προέδρους, 
καθώς και πρωτόκολλο εισερχομένων και εξερχομένων 
εγγράφων. 

2. Σε περίπτωση κωλύματος ή απουσίας ο Γενικός 
Γ ραμματέας αναπληρώνεται από τον Αναπληρωτή Γ ραμ¬ 
ματέα. 

Άρθρο 21 

Αρμοδιότητες Ταμία Περιφερειακού Συμβουλίου 

1. Ο Ταμίας μετά από απόφαση του Δ.Σ. είναι υπεύθυ¬ 
νος για την εν γένει διαχείριση της κινητής και ακίνητης 
περιουσίας του Περιφερειακού Τμήματος της Ε.Ν.Ε. 
Φροντίζει για την είσπραξη των ετήσιων εισφορών από τα 
μέλη, καθώς και για κάθε τακτικό ή έκτακτο έσοδο του Πε¬ 
ριφερειακού Τμήματος της Ε.Ν.Ε. Τηρεί βιβλίο εσόδων - 
εξόδων και ενημερώνει το Περιφερειακό Συμβούλιο επί 
των οικονομικών. Ο Ταμίας συντάσσει τον απολογισμό 

εσόδων και εξόδων κάθε ημερολογιακού έτους και τον 
υποβάλλει προς κατάρτιση στο Περιφερειακό Συμβούλιο 
και στη συνέχεια προς έγκριση στη Γενική Συνέλευση του 
Περιφερειακού Τμήματος. Επίσης καταθέτει τον απολο¬ 
γισμό και προϋπολογισμό στο Δ.Σ. της Ε.Ν.Ε. Τηρεί βιβλίο 
όπου καταχωρούνται οι εκθέσεις της Εξελεγκτικής Επι¬ 
τροπής. 

2. Κάθε πληρωμή γίνεται με ένταλμα που υπογράφεται 
από τον Πρόεδρο, τον Γενικό Γραμματέα καιτονΤαμία. Ο 
Ταμίας μπορεί να κρατά "εις χείρας" για τις επείγουσες 
δαπάνες του Περιφερειακού Τμήματος της Ε.Ν.Ε. ποσό 
καθοριζόμενο κάθε φορά από το Περιφερειακό Συμβού¬ 
λιο και υποχρεώνεται να καταθέτει κάθε επιπλέον ποσό 
σε τραπεζικό λογαριασμό που ορίζεται από το Περιφε¬ 
ρειακό Συμβούλιο. 

3. Κάθε είσπραξη για λογαριασμό του Περιφερειακού 
Τμήματος της Ε.Ν.Ε. διενεργείται από τον Ταμία ή εντε¬ 
ταλμένο υπάλληλο του Περιφερειακού Τμήματος. 

4. Ο Ταμίας υποχρεούται να καταβάλλει εγκαίρως προς 
το Δ.Σ. της Ε.Ν.Ε. το ποσοστό των ετήσιων εισφορών των 
μελών του Περιφερειακού Τμήματος. Κάθε αδικαιολόγη¬ 
τη καθυστέρηση στην καταβολή αποτελεί πειθαρχικό πα¬ 
ράπτωμα. 

5. Όταν ο Ταμίας κωλύεται ή απουσιάζει αναπληρώνε¬ 
ται από άλλο μέλος του Δ.Σ. που ορίζεται από αυτό. 

Άρθρο 22 

Εξελεγκτική Επιτροπή Περιφερειακού Συμβουλίου 

1. Το Περιφερειακό Συμβούλιο της Ε.Ν.Ε. ελέγχεται 
από τριμελή Εξελεγκτική Επιτροπή, τα τακτικά μέλη της 
οποίας μαζί με τα δύο αναπληρωματικά εκλέγονται από 
τη Γενική Συνέλευση του Περιφερειακού Τμήματος ταυ¬ 
τόχρονα με την εκλογή του Περιφερειακού Συμβουλίου. 
Η διάρκεια της θητείας της είναι τριετής. 

2. Η Εξελεγκτική Επιτροπή ενημερώνεται επί της εκθέ- 
σεως πεπραγμένων που υποβάλλεται στη Γ ενική Συνέλευ¬ 
ση του Περιφερειακού Τμήματος. Στη συνέχεια η Εξελε¬ 
γκτική Επιτροπή συντάσσει τη δική της έκθεση σε ειδική 
συνεδρία και τη θέτει υπόψη της Γ ενικής Συνέλευσης του 
Περιφερειακού Τμήματος, καθώς και του Δ.Σ. της Ε.Ν.Ε. 

Άρθρο 23 

Επιτροπές - Τομείς κατά ειδικότητα 

Το Δ.Σ. της Ε.Ν.Ε. και τα Περιφερειακά Συμβούλια 
έχουν το δικαίωμα να καταρτίζουν επιτροπές αποτελού- 
μενες από ένα μέλος αυτών ως Πρόεδρο και δύο ή περισ¬ 
σότερα μέλη. Οι επιτροπές αυτές καταρτίζονται για συ¬ 
γκεκριμένο έργο ή συγκεκριμένη περίοδο, προκειμένου 
να συμβάλλουν στη μελέτη και επίλυση ειδικής φύσεως 
υφιστάμενων ή εκτάκτως εμφανιζόμενων στην Ε.Ν.Ε. θε¬ 
μάτων, απαρτίζονται δε από μέλη που έχουν ειδικότητα 
που σχετίζεται προς τα υπό μελέτη θέματα. Το Δ.Σ. και τα 
Περιφερειακά Συμβούλια μπορεί να συνεδριάζουν από 
κοινού με την επιτροπή για την καλύτερη ενημέρωσή τους 
επί του υπό κρίση θέματος. Με τις αυτές διαδικασίες μπο¬ 
ρούν να δημιουργούνται ομάδες εργασίας ή ερευνητικές 
ομάδες με συγκεκριμένο σκοπό, όπως η εκπόνηση μίας 
ερευνητικής μελέτης. 

Άρθρο 24 

Πειθαρχικά Συμβούλια 

1. Πειθαρχικό Συμβούλιο: Το Περιφερειακό Συμβούλιο 
είναι και Πειθαρχικό Συμβούλιο, αρμόδιο για τα πειθαρχι¬ 


κά παραπτώματα των μελών του οικείου Περιφερειακού 
Τμήματος. 

2. Ανώτατο Πειθαρχικό Συμβούλιο: Αποτελείται από 
επτά (7) μέλη και ισάριθμα αναπληρωματικά, έκτων οποί¬ 
ων ένας Εφέτης Πολιτικών Δικαστηρίων με τον αναπλη¬ 
ρωματικό του, ο οποίος και προεδρεύει. Χρέη Γραμματέα 
εκτελεί ο Γραμματέας του Διοικητικού Συμβουλίου της 
Ε.Ν.Ε., ο οποίος τηρεί τα πρακτικά της συνεδρίασης. Το 
Ανώτατο Πειθαρχικό Συμβούλιο εκδικάζει σε δεύτερο 
βαθμό τα πειθαρχικά παραπτώματα των μελών της 
Ε.Ν.Ε., μετά από παραπομπή ή ένσταση. Επίσης είναι αρ¬ 
μόδιο για την εκδίκαση των πειθαρχικών παραπτωμάτων 
των μελών του Δ.Σ. της Ε.Ν.Ε. και των Περιφερειακών 
Συμβουλίων. Στην περίπτωση αυτή δικάζει σε πρώτο και 
τελευταίο βαθμό. 

Άρθρο 25 

Πειθαρχικά παραπτώματα 

Πειθαρχικά παραπτώματα είναι ιδίως: 

Α. Η παράβαση των καθηκόντων και υποχρεώσεων που 
προβλέπονται για τους νοσηλευτές από τις διατάξεις του 
παρόντος, του Κώδικα Νοσηλευτικής Δεοντολογίας, του 
εσωτερικού κανονισμού λειτουργίας της Ε.Ν.Ε., των απο¬ 
φάσεων του Δ.Σ. της Ε.Ν.Ε. και του Περιφερειακού Συμ¬ 
βουλίου του Περιφερειακού Τμήματος στο οποίο ανήκει ο 
νοσηλευτής. Το παράπτωμα κρίνεται και τιμωρείται από 
το Πειθαρχικό Συμβούλιο με πειθαρχική ποινή, ανεξάρτη¬ 
τα από ενδεχόμενη ποινική ευθύνη ή άλλη συνέπεια σύμ¬ 
φωνα με τους κείμενους νόμους. 

Β. Η αποδεδειγμένη αμέλεια κατά την εκτέλεση των κα¬ 
θηκόντων του νοσηλευτή, ακόμα και όταν δεν αποτελεί 
βαρύτερη ποινικά κολάσιμη πράξη. 

Άρθρο 26 

Πειθαρχικές ποινές 

Οι ποινές που επιβάλλονται για τα προβλεπόμενα από 
τα προηγούμενα άρθρα πειθαρχικά παραπτώματα από το 
Πειθαρχικό Συμβούλιο και το Ανώτατο Πειθαρχικό Συμ¬ 
βούλιο είναι οι ακόλουθες: 

Α) Επίπληξη. 

Β) Πρόστιμο από εξήντα (60) ευρώ έως το 1 /3 του βασι¬ 
κού μισθού ενός μήνα του νοσηλευτή που τιμωρείται. Το 
πρόστιμο καταβάλλεται στο Περιφερειακό Τμήμα στο 
οποίο ανήκει ο νοσηλευτής. 

Γ) Προσωρινή διαγραφή από μέλος, η οποία δεν μπορεί 
να υπερβείτους έξι (6) μήνες. 

Δ) Οριστική διαγραφή εφόσοντο μέλος είναι υπότροπο. 

Άρθρο 27 

Παραγραφή πειθαρχικών παραπτωμάτων 

1. Τα πειθαρχικά παραπτώματα παραγράφονται μετά 
από τριετία από την τέλεσή τους, η κίνηση όμως της πει¬ 
θαρχικής διαδικασίας, καθώς και η κίνηση της ποινικής 
δίωξης διακόπτει την παραγραφή. Σε κάθε περίπτωση ο 
χρόνος για την οριστική παραγραφή δεν μπορεί να υπερ- 
βεί τα πέντε (5) χρόνια από το χρόνο τέλεσης της πράξης. 
Το Πειθαρχικό Συμβούλιο μπορεί με απόφασή του να δια¬ 
τάξει την αναστολή της πειθαρχικής δίωξης εφόσον εκ- 
κρεμεί ποινική δίωξη και μέχρι το τέλος αυτής. Σε αυτήν 
την περίπτωση ο χρόνος παραγραφής του πειθαρχικού 
παραπτώματος δεν συμπληρώνεται πριν περάσει ένα (1) 
έτος από την τελεσιδικία της απόφασης του ποινικού δι¬ 
καστηρίου. 

2. Ο Γραμματέας κάθε ποινικού δικαστηρίου αποστέλ¬ 
λει προς την Ε.Ν.Ε. αντίγραφα των σχετικών βουλευμά¬ 
των μέσα σε δέκα (10) ημέρες απάτην έκδοσή τους. 

Άρθρο 28 

Διαδικασία ενώπιον του Πειθαρχικού Συμβουλίου 

1. Η πειθαρχική εξουσία ασκείται από το οικείο Περιφε¬ 
ρειακό Συμβούλιο αυτεπάγγελτα ή με έγγραφη ή προφο¬ 
ρική αναφορά ή ανακοίνωση Δημόσιας Αρχής ή μετά από 
αίτηση κάθε ενδιαφερομένου. 

2. Σε διάστημα τεσσάρων (4) μηνών το αργότερο από 
την έναρξη της πειθαρχικής δίωξης το Πειθαρχικό Συμ¬ 
βούλιο οφείλει να εκδώσει οριστική απόφαση. 

3. Εάν για την ίδια πράξη έχει ασκηθεί ποινική δίωξη κα¬ 
τά του νοσηλευτή, το Πειθαρχικό Συμβούλιο δεν εμποδί¬ 
ζεται να εξετάσει την ίδια πράξη και δικαιούται να ανα- 
στείλει, κατά την κρίση του, την πειθαρχική δίωξη μέχρι 
την έκδοση τελεσίδικης απόφασης από τα ποινικά δικα¬ 
στήρια. Η αθωωτική ή καταδικαστική απόφαση του δικα¬ 
στηρίου δεν αποτελεί δεδικασμένο για το Πειθαρχικό 
Συμβούλιο. 

4. Μετά από απόφαση του Δ.Σ., κατόπιν υποβολής σε 
αυτό καταγγελίας κατά νοσηλευτή ή με τη διαπίστωση 
οποιουδήποτε παραπτώματος από το Δ.Σ., παραπέμπε- 
ται το πειθαρχικό παράπτωμα στην πρώτη συνεδρίαση 
του Πειθαρχικού Συμβουλίου, το οποίο αποφαίνεται αι¬ 
τιολογημένα μέσα σε δεκαπέντε (15) ημέρες αν θα ασκη¬ 
θεί πειθαρχική δίωξη ή όχι. Σε καταφατική περίπτωση το 
Περιφερειακό Συμβούλιο ασκεί πρωτοβάθμια πειθαρχική 
δικαιοδοσία. 

5. Το Πειθαρχικό Συμβούλιο ενεργεί κάθε αναγκαία εξέ¬ 
ταση με κάποιο από τα μέλη του, που ορίζεται ως εισηγη¬ 
τής. Ο εισηγητής έχειτην εξουσία να καλεί και να εξετάζει 
μάρτυρες ενόρκως. 

6. Πειθαρχική ποινή δεν επιβάλλεται πριν απολογηθεί ή 
κληθεί εμπρόθεσμα προς απολογία και δεν εμφανιστεί ο 
νοσηλευτής που διώκεται πειθαρχικά. 

7. Ο Πρόεδρος του Πειθαρχικού Συμβουλίου είναι υπο¬ 
χρεωμένος να καλείτο νοσηλευτή που διώκεται πειθαρχι¬ 
κά με κλήση που επιδίδεται με δικαστικό επιμελητή, προ- 
κειμένου να λάβει γνώση του κατηγορητηρίου, που συ¬ 
ντάχθηκε από τον εισηγητή. 

8. Η προθεσμία για απολογία δεν μπορεί να είναι μεγα¬ 
λύτερη των δέκα (10) ημερών και μικρότερη τωντριών (3) 
από την επίδοση της κλήσης. 

9. Μετά την υποβολή έγγραφου απολογητικού υπομνή¬ 
ματος ή την πάροδο της ταχθείσας προθεσμίας, εφόσον 
έχει ολοκληρωθεί η ανάκριση, ο εισηγητής ενημερώνει 
τον Πρόεδρο του Πειθαρχικού Συμβουλίου, ο οποίος ορί¬ 
ζει τηνημέρακαι ώρα συνεδρίασης του Πειθαρχικού Συμ¬ 
βουλίου. 

10. Η προθεσμία για κλήση σε παράσταση ενώπιον του 
Πειθαρχικού Συμβουλίου είναι αυτή της παραγράφου 3. 
Εάν το Συμβούλιο θεωρεί αναγκαία τη συμπλήρωση των 
στοιχείων του ανακριτικού υλικού, καλεί μέσα στην ίδια 
προθεσμία τον εγκαλούμενο σε συμπληρωματική απο¬ 
λογία. 

11. Το Πειθαρχικό Συμβούλιο κατά την ημέρα που έχει 
προσδιορίσει μπορεί να εξετάζει μάρτυρες κατά την κρί¬ 
ση του και, μετά την απολογία του διωκομένου πειθαρχι¬ 
κά ή σε περίπτωση που αυτός δεν εμφανίζεται, αφού δια¬ 
πιστωθεί ότι αυτός έχει νόμιμα κληθεί, εκδίδει απόφαση. 
Εφόσον κριθεί αναγκαίο, μπορεί να διατάξει τη συμπλή¬ 


ρωση του κατηγορητηρίου και της ανάκρισης. Σε κάθε πε¬ 
ρίπτωση ο κατηγορούμενος δικαιούται να παρίσταται με 
πληρεξούσιο δικηγόρο. 

12. Μετά την απολογία ή την ερημοδικία του διωκομέ- 
νου πειθαρχικά, το Πειθαρχικό Συμβούλιο εκδίδει οριστι¬ 
κή απόφαση το αργότερο μέσα σε οκτώ (8) ημέρες από 
την ημέρα συνεδρίασης. 

13. Η απόφαση πρέπει να είναι αιτιολογημένη, συντάσ- 
σεται από τον εισηγητή και υπογράφεται από τον Πρόε¬ 
δρο και τον Γραμματέα και κοινοποιείται μέσα σε οκτώ (8) 
ημέρες από την έκδοση στο νοσηλευτή. 

Άρθρο 29 

Διαδικασία ενώπιον του Ανώτατου 
Πειθαρχικού Συμβουλίου 

1. Ο νοσηλευτής που καταδικάστηκε και το Περιφερει¬ 
ακό Τμήμα που άσκησε τη δίωξη έχουν δικαίωμα μέσα 
σετρεις (3) μήνες από την επίδοση της απόφασης να την 
εκκαλέσουν ενώπιον του Ανώτατου Πειθαρχικού Συμ¬ 
βουλίου. 

2. Η έφεση κατατίθεται στον Γ ραμματέα του Πειθαρχι¬ 
κού Συμβουλίου που εξέδωσε την απόφαση και συντάσ- 
σεται πράξη κατάθεσης, η οποία υπογράφεται από τον 
εκκαλούντα και τον Γ ραμματέα. Ο Γ ραμματέας υποχρε- 
ούται μέσα σε δέκα (10) ημέρες να τη μεταβιβάσει μαζί με 
όλα τα σχετικά έγγραφα στη Γραμματεία του Δ.Σ. Η προ¬ 
θεσμία και η άσκηση της έφεσης έχουν ανασταλτική ισχύ. 

3. Για το παραδεκτό της έφεσης απαιτείται η καταβολή 
του ποσού των δέκα (10) ευρώ ως έξοδα έφεσης, εκτός 
εάν εκκαλών είναι το Περιφερειακό Συμβούλιο. Η απόδει¬ 
ξη καταβολής εκδίδεται από το Περιφερειακό Τμήμα και 
αποδίδεται στον εκκαλούντα σε περίπτωση παραδοχής 
της έφεσης. 

4. Το Ανώτατο Πειθαρχικό Συμβούλιο, ως δευτεροβάθ¬ 
μιο πειθαρχικό όργανο, δύναται με αιτιολογημένη από¬ 
φασή του να διατάξει νέα ανάκριση που ενεργείται κατά 
τις διατάξεις του προηγούμενου άρθρου, να καλεί τον κα- 
ταδικασθέντα νοσηλευτή και να μεταρρυθμίζει ή να εξα¬ 
φανίζει την εκκαλούμενη απόφαση. 

5. Το Ανώτατο Πειθαρχικό Συμβούλιο αποφασίζει αμε- 
τάκλητα και εκδίδει την απόφασή του εντός τριμήνου από 
τη διαβίβαση σε αυτό της υπόθεσης. Η απόφαση του Ανώ¬ 
τατου Πειθαρχικού Συμβουλίου διαβιβάζεται στον Πρόε¬ 
δρο του οικείου Περιφερειακού Τμήματος, ο οποίος οφεί¬ 
λει χωρίς καθυστέρηση να την κοινοποιήσει προς τον τι- 
μωρηθέντα νοσηλευτή. 

6. Οι τελεσίδικες αποφάσεις εκτελούνται από τον Πρό¬ 
εδρο του Περιφερειακού Συμβουλίου. 

Άρθρο 30 

Αίτηση εξαίρεσης μελών Πειθαρχικού Συμβουλίου 

1. Οι διατάξεις του Κώδικα Πολιτικής Δικονομίας για την 
εξαίρεση δικαστών ισχύουν αναλογικά και για τα μέλη του 
Πειθαρχικού Συμβουλίου. 

2. Η αίτηση εξαίρεσης επιδίδεται στον Πρόεδρο του 
Πειθαρχικού Συμβουλίου. 

3. Όταν ζητείται η εξαίρεση ολόκληρου του Πειθαρχι¬ 
κού Συμβουλίου ή τόσων από τα μέλη του, ώστε να μην κα¬ 
θίσταται εφικτή η νόμιμη συγκρότησή του, η αίτηση υπο¬ 
βάλλεται από τον Πρόεδρο του Πειθαρχικού Συμβουλίου 
στο Δ.Σ. της Ε.Ν.Ε., το δε Πειθαρχικό Συμβούλιο ανα¬ 
στέλλει την ενέργειά του μέχρι την έκδοση της απόφασης 
επί της αιτήσεως. 

4. Σε περίπτωση παραδοχής της αιτήσεως, αν δεν υπο¬ 
λείπεται επαρκής αριθμός για την ανασυγκρότηση του Πει¬ 
θαρχικού Συμβουλίου, τότε η υπόθεση παραπέμπεται από 
το Δ.Σ. της Ε.Ν.Ε. στο Ανώτατο Πειθαρχικό Συμβούλιο. 

5. Νοσηλευτής που διώκεται πειθαρχικά μπορεί να ζη¬ 
τήσει την εξαίρεση των μελών του Πειθαρχικού Συμβου¬ 
λίου μία φορά μόνο κατά βαθμό δικαιοδοσίας. 

Άρθρο 31 

Άδεια άσκησης νοσηλευτικού επαγγέλματος 

1. Για την έκδοση από τις κατά τόπους Νομαρχίες της 
άδειας άσκησης του νοσηλευτικού επαγγέλματος, οι νο¬ 
σηλευτές οφείλουν να συμπεριλάβουν, μεταξύ των δικαι- 
ολογητικών, και βεβαίωση εγγραφής στο οικείο Περιφε¬ 
ρειακό Τμήμα της Ε.Ν.Ε. Με την παραλαβή της άδειας 
άσκησης επαγγέλματος υποχρεούνται να την καταθέ¬ 
σουν άμεσα στο Περιφερειακό Τμήμα όπου ανήκουν. 

2. Όποιος ασκεί τη νοσηλευτική χωρίς να έχει άδεια 
άσκησης επαγγέλματος διώκεται ποινικά σύμφωνα με το 
άρθρο 458 του Ποινικού Κώδικα. Καταγγελία για παράνο¬ 
μη άσκηση του νοσηλευτικού επαγγέλματος μπορεί να 
κάνει οποιοσδήποτε ιδιώτης στα Περιφερειακά Συμβού¬ 
λια ή στο Δ.Σ. της Ε.Ν.Ε., το οποίο στη συνέχεια υποχρε- 
ούται να γνωστοποιήσει το γεγονός στις αρμόδιες δικα¬ 
στικές αρχές. 

3. Εντός έξι (6) μηνών από τη δημοσίευση του παρόντος 
υποχρεούνται όλοι οι νοσηλευτές να εγγραφούν στα μη¬ 
τρώα της Ε.Ν.Ε. Μετά την πάροδο αυτού του χρονικού 
διαστήματος η άσκηση του επαγγέλματος χωρίς εγγρα¬ 
φή στην Ε.Ν.Ε. συνιστά πειθαρχικό παράπτωμα. 

4. Με απόφαση του Υπουργού Υγείας και Κοινωνικής 
Αλληλεγγύης, που εκδίδεται μετά από πρόταση της 
Ε.Ν.Ε., θεσπίζονται διαδικασίες για την ανανέωση της 
άδειας άσκησης επαγγέλματος. 

5. Στις περιπτώσεις που επιβάλλεται πειθαρχική ποινή 
προσωρινής ή οριστικής διαγραφής από την Ε.Ν.Ε. ανα¬ 
στέλλεται αυτοδίκαια η άδεια άσκησης επαγγέλματος. 

Άρθρο 32 

Σφραγίδα της Ε.Ν.Ε. 

Η σφραγίδα της Ε.Ν.Ε. αποτελείται από τρεις επάλλη¬ 
λους και ομόκεντρους κύκλους, ο εξωτερικός των οποίων 
έχει διάμετρο 0,04του μέτρου. Στο εσωτερικό τους υπάρ¬ 
χει το έμβλημα της Ελληνικής Δημοκρατίας, ενώ γύρω 
από αυτό αναγράφονται κυκλικά στο επάνω μέρος οι λέ¬ 
ξεις ΥΠΟΥΡΓΕΙΟ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓ¬ 
ΓΥΗΣ" και στο κάτω μέρος οι λέξεις "ΕΝΩΣΗ ΝΟΣΗΛΕΥ¬ 
ΤΩΝ ΕΛΛΑΔΟΣ", οι οποίες προκειμένου για Περιφερειακό 

Τμήμα συμπληρώνονται με τις λέξεις "ΠΕΡ. ΤΜΗΜΑ.". 

Στον εξωτερικό κύκλο αναγράφονται οι λέξεις "ΕΛΛΗΝΙ¬ 
ΚΗ ΔΗΜΟΚΡΑΤΙΑ". 

Άρθρο 33 

Μεταβατικές διατάξεις 

1. Μέχρι την ανάδειξη των οργάνων του παρόντος νό¬ 
μου, μετά από πρόταση του Εθνικού Συμβουλίου Ανάπτυ¬ 
ξης Νοσηλευτών (Ε.Σ.Α.Ν.), ορίζεται, με απόφαση του 
Υπουργού Υγείας και Κοινωνικής Αλληλεγγύης, Προσω¬ 
ρινή Διοικούσα Επιτροπή της Ε.Ν.Ε. 

2. Η Προσωρινή Διοικούσα Επιτροπή έχει τις εξής αρ¬ 
μοδιότητες έωςότου αναδειχθείτο πρώτο Δ.Σ. της Ε.Ν.Ε: 

Α) Την ενημέρωση των νοσηλευτών σε όλες τις υγειο¬ 
νομικές Περιφέρειες της χώρας. 


Β) Την καταγραφή και εγγραφή των νοσηλευτών στην 

Ε.Ν.Ε. 

Γ) Τη σύγκληση Γενικής Συνέλευσης σε όλες τις Περι¬ 
φέρειες με σκοπό τη διενέργεια εκλογών για την ανάδει¬ 
ξη Περιφερειακών Συμβουλίων, Εξελεγκτικών Επιτροπών 
και Αντιπροσώπων των Περιφερειών. 

Δ) Τη σύγκληση Συνέλευσης των Αντιπροσώπων, αφού 
ολοκληρωθούν οι εκλογές στα Περιφερειακά Τμήματα με 
σκοπό την ανάδειξη του Διοικητικού Συμβουλίου της Ε.Ν.Ε. 

3. Μετά από απόφαση της Προσωρινής Διοικούσας Επι¬ 
τροπής και μετά τη συνολική καταγραφή των μελών της 
Ε.Ν.Ε. μπορεί να ενοποιηθούν Περιφερειακά Τμήματα 
που αριθμούν λιγότερα από 100 μέλη. 

4. Τα μέλη της Προσωρινής Διοικούσας Επιτροπής δι¬ 
καιούνται άδεια απουσίας από την υπηρεσία τους. Κατά 
το χρόνο αυτόν διατηρούν όλα τα δικαιώματα που απορ¬ 
ρέουν από την υπαλληλική τους ιδιότητα. 

5. Τα έξοδα μετακίνησης του προσωπικού της Ε. Ν. Ε. και 
των μελώντης Προσωρινής Διοικούσας Επιτροπής κατα¬ 
βάλλονται απότηνΕ.Ν.Ε.σύ μφωνα με τις διατάξεις του Ν. 
2685/1999 (ΦΕΚ35Α'). 

6. Η Προσωρινή Διοικούσα Επιτροπή μετά την ανάδειξη 
των μελών κάθε Περιφερειακού Συμβουλίου παραδίδει 
σε αυτό το μητρώο του Περιφερειακού Τμήματος μαζί με 
το 50% των εισπράξεων από τις εγγραφές που έγιναν στη 
συγκεκριμένη Περιφέρεια. 

7. Έδρα της Προσωρινής Διοικούσας Επιτροπής ορίζε¬ 
ται η Αθήνα. 

Άρθρο 34 

Θέσεις προσωπικού 

1. Κεντρική Διοίκηση 

Στην Κεντρική Διοίκηση συνιστώνται οι οργανικές θέ¬ 
σεις που αναφέρονται κατωτέρω. Οι αποδοχές, αποζη¬ 
μιώσεις και λοιπά έξοδα των υπαλλήλωντης Ε.Ν.Ε. καλύ¬ 
πτονται από τους ίδιους πόρους της Ε.Ν.Ε. και σε καμία 
περίπτωση δεν βαρύνεται ο Κρατικός Προϋπολογισμός. 

1. Κλάδος ΠΕ ή ΤΕ Νοσηλευτών/τριών 

Τρεις (3) θέσεις 

2. Κλάδος ΠΕ Διοικητικός - Λογιστικός 

Μία (1) θέση 

3. Κλάδος ΤΕ Λογιστικός ή ΔΕ Διοικητικός 

Δύο (2) θέσεις 

4. Κλάδος ΥΕ Εργάτη Γενικών Καθηκόντων 

Μία (1) θέση 

Προσόντα θέσεων κατά κλάδο 

Τα προσόντα που απαιτούνται για τη θέση του κάθε 
κλάδου είναι τα ακόλουθα: 

Α. Κλάδος ΠΕ ή ΤΕ Νοσηλευτών/τριών 

1. Πτυχίο ή δίπλωμα Νοσηλευτικής ΠΕ ή ΤΕ, εσωτερι¬ 
κού ή ισότιμου εξωτερικού. 

2. Αναγνωρισμένος τίτλος μεταπτυχιακών σπουδών σε 
θέματα σχετικά με το αντικείμενο της θέσης, της ημεδα¬ 
πής ή αλλοδαπής. 

3. Άριστη γνώση τουλάχιστον της αγγλικής γλώσσας, 
που θα πιστοποιείται με πτυχίο ΡΐΌίίοίθηογ. 

4. Άριστη γνώση χειρισμού Η/Υ. 

5. Τριετής προϋπηρεσία σε θέση νοσηλευτή/τριας. 

Β. Κλάδος ΠΕ Διοικητικός - Λογιστικός 

1. Πτυχίο Α.Ε.Ι. Τμήματος Νομικής ή Οικονομικών και Νο¬ 
μικών Επιστημών ή Οικονομικών και Εμπορικών Επιστημών 
ή πτυχίο Α.Σ.Ο.Ε.Ε. ή Π.Α.Σ. Π.Ε. ή ισότιμου της αλλοδαπής. 

2. Άριστη γνώση τουλάχιστον της αγγλικής γλώσσας, 
που θα πιστοποιείται με πτυχίο ΡΐΌίίοίθπογ. 

3. Άριστη γνώση χειρισμού Η/Υ. 

4. Τριετής προϋπηρεσία σε αντικείμενο οικονομικό - λο¬ 
γιστικό. 

Γ. Κλάδος ΤΕ Λογιστικού ή ΔΕ Διοικητικού 

1. Πτυχίο Τ. Ε.Ι. Τμήματος Λογιστικής ή απολυτήριου Λυ¬ 
κείου. 

2. Άριστη γνώση τουλάχιστον της αγγλικής, που θα πι¬ 
στοποιείται με πτυχίο ΡΐΌίίοίθπογ. 

3. Επαρκής γνώση γαλλικής ή γερμανικής. 

4. Άριστη γνώση χειρισμού και εφαρμογής προγραμμά¬ 
των Η/Υ. 

Δ. Κλάδος ΥΕ Εργατών Γενικών Καθηκόντων 

Απολυτήριο υποχρεωτικής εκπαίδευσης, δηλαδή απο¬ 
λυτήριο εξαταξίου Γυμνασίου. 

Αρμοδιότητες προσωπικού 

Οι αρμοδιότητες των υπαλλήλων των πιο κάτω κλάδων 
ορίζονται ως ακολούθως: 

Λ. Κλάδος ΠΕ ή ΤΕ Νοσηλευτών/τριών 

1. Ευθύνεται για την εκτέλεση των αποφάσεων του Δι¬ 
οικητικού Συμβουλίου. 

2. Συντονίζει τις δραστηριότητες μεταξύ Διοικητικού 
Συμβουλίου και Περιφερειακών Συμβουλίων. 

3. Συμμετέχει χωρίς δικαίωμα ψήφου στις συνεδριάσεις 
του Διοικητικού Συμβουλίου και στο συνέδριο της Ε.Ν.Ε. 

4. Έχει την ευθύνη των διεθνών σχέσεων. 

5. Προΐσταταιτου προσωπικού της Ε.Ν.Ε. 

6. Ο υπάλληλος του κλάδου αυτού, όταν απουσιάζει, 
αναπληρώνεται από μέλος του Δ.Σ. με απόφασή του. 

Β. Κλάδος ΠΕ Διοικητικός - Λογιστικός 

1. Μελετά τις οικονομικές ανάγκες της Κεντρικής και 
Περιφερειακής Διοίκησης της Ε.Ν.Ε. και τις εισηγείται 
στα Περιφερειακά Συμβούλια και Διοικητικά Συμβούλια 
της Ε.Ν.Ε. 

2. Καταρτίζει τον οικονομικό προϋπολογισμό της Κε¬ 
ντρικής Διοίκησης της Ε. Ν. Ε. και των Περιφερειακών Τ ρη¬ 
μάτων. 

3. Πραγματοποιεί πάσης φύσεως δαπάνες, τις αποδο¬ 
χές του προσωπικού και λοιπές αποζημιώσεις της Κεντρι¬ 
κής Διοίκησης. 

4. Προβαίνει στις απαιτούμενες διατυπώσεις της προ¬ 
μήθειας πάσης φύσεως υλικού της Κεντρικής Διοίκησης 
της Ε.Ν.Ε., της διαχείρισης και της φύλαξης των εφοδίων 
και υλικού που χρειάζονται για τη λειτουργία της. 

5. Καταρτίζει τον οικονομικό ισολογισμό και απολογι¬ 
σμό του έτους, τηρεί τα λογιστικά βιβλία της Κεντρικής 
Διοίκησης και αποδεικτικά εισαγωγής υλικού και λοιπά 
απαραίτητα δικαιολογητικά. 

6. Είναι ο σύμβουλος για πάσης φύσεως οικονομικά θέ¬ 
ματα που προκύπτουν στην Περιφερειακή Διοίκηση. 

7. Εισπράττει τα έσοδα της Κεντρικής Διοίκησης της 
Ε.Ν.Ε. και έχει την ευθύνη της διαφύλαξης της περιου¬ 
σίας της. 

8. Τηρεί οικονομικά στατιστικά στοιχεία. 

9. Τον υπάλληλο του κλάδου αυτού, όταν απουσιάζει, 
αναπληρώνει, με απόφαση του Διοικητικού Συμβουλίου, 
ένας από τους υπαλλήλους του κλάδου ΤΕ ή ΔΕ Λογιστι¬ 
κού -Διοικητικού. 

Γ. Κλάδος ΤΕ ή ΔΕ Λογιστικός - Διοικητικός 

1. Επικουρεί τον Οικονομικό Διευθυντή στην εκτέλεση 
των αρμοδιοτήτων του, εφόσον παρίσταται ανάγκη. 


2. Εκτελεί όλη τη γραφική εργασία. 

3. Τηρείτο αρχείο, μητρώο και πρωτόκολλο. 

4. Φροντίζει για κάθε θέμα που έχει σχέση με την οργά¬ 
νωση της γραμματειακής στήριξης, σύμφωνα με τις απο¬ 
φάσεις του Διοικητικού Συμβουλίου. 

5. Συντάσσει κάθε εν γένει έγγραφο, τηρεί τα πρακτικά 
των συνεδριάσεων του Διοικητικού Συμβουλίου και του 
Συνεδρίου της Ε.Ν.Ε. Διακινεί και επιδίδει υπηρεσιακά 
έγγραφα, αλληλογραφία κ.ά. αρμοδίως. 

6. Τηρεί βιβλία στατιστικής. 

7. Συνεπικουρεί στην οργάνωση του Συνεδρίου των 
Αντιπροσώπων της Ε.Ν.Ε. 

8. Μεταφράζει κείμενα από την ελληνική σε αγγλική, 
γαλλική ή γερμανική γλώσσα ανάλογα και αντίστροφα. 

Δ. Κλάδος ΥΕ Εργάτη Γενικών Καθηκόντων 

2. Περιφερειακά Τμήματα 

Σε κάθε Περιφερειακό Τμήμα συνιστάται μία οργανική 
θέση κλάδου ΤΕ Λογιστικής και μία οργανική θέση ΔΕ 
Γραμματέα. Με κοινή απόφαση των Υπουργών Υγείας και 
Κοινωνικής Αλληλεγγύης και Εθνικής Οικονομίας και Οι¬ 
κονομικών, δύναται να μεταβάλλεται ο αριθμός των ορ¬ 
γανικών αυτών θέσεων. 

ΚΕΦΑΛΑΙΟ Β' 

ΑΛΛΕΣ ΔΙΑΤΑΞΕΙΣ 

Άρθρο 35 

1. Η παράγραφος 8 του άρθρου 6 του Ν. 3204/2003 
(ΦΕΚ 296 Α'/23.12.2003) αντικαθίσταται ως ακολούθως: 

"8. Μόνιμοι υπάλληλοι που υπηρετούν σε Ν.Π.Δ.Δ. και 
σε άλλους φορείς που εποπτεύονται από το Υπουργείο 
Υγείας και Κοινωνικής Αλληλεγγύης, καθώς και μόνιμοι 
υγειονομικοί υπάλληλοι του Ι.Κ.Α., οι οποίοι έχουν πτυχίο 
ιατρικής, μπορούν να τοποθετούνται για απόκτηση ειδι¬ 
κότητας με απόφαση του Υπουργού Υγείας και Κοινωνι¬ 
κής Αλληλεγγύης, μετά από γνώμη του Κε.Σ.Υ., ως υπε¬ 
ράριθμοι άμισθοι. Για το σκοπό αυτόν χορηγείται υπο¬ 
χρεωτικά από την υπηρεσία τους εκπαιδευτική άδεια με 
αποδοχές, ισόχρονη με τη διάρκεια της ειδίκευσής τους, 
μετά το τέλος της οποίας έχουν τις υποχρεώσεις της πα¬ 
ραγράφου 7του άρθρου 58 του Ν. 2683/1999. Η τοποθέ¬ 
τηση των ειδικευομένων γίνεται με απόφαση του Υπουρ¬ 
γού Υγείας και Κοινωνικής Αλληλεγγύης. 11 

2. Στην παράγραφο 3 του άρθρου 3 του Ν. 2920/2001 
"Σώμα Επιθεωρητών Υγείας και Πρόνοιας" (ΦΕΚ 131 Α') 
προστίθεται περίπτωση ζ' ως εξής: 

"ζ. Η εντολή διενέργειας, από Επιθεωρητή Υγείας, πει¬ 
θαρχικής ανακρίσεως και η σύνταξη σχετικού πορίσμα¬ 
τος, όταν αυτό κρίνεται αναγκαίο από το Κεντρικό Πει¬ 
θαρχικό Συμβούλιο Ιατρών Ε.Σ.Υ., με απόφασή του που 
κοινοποιείται στο Σώμα Επιθεωρητών Υπηρεσιών Υγείας 
και Πρόνοιας." 

3. Στην περίπτωση δ'της πρώτης παραγράφου του άρ¬ 
θρου 15 του Ν. 2920/2001 (ΦΕΚ 131 Α'), και πριν από τη 
φράση "μπορούν να ζητήσουν το διορισμό τους ...", προ¬ 
στίθεται η φράση "καθώς και ιατροί και φαρμακοποιοί που 
πάσχουν από αμφοτερόπλευρη νευροαισθητήρια πρα¬ 
κτική κώφωση". 

Άρθρο 36 

Εξεταστικές επιτροπές ιατρικών ειδικοτήτων ορίζονται 
και στην Περιφέρεια της Θεσσαλίας, με έδρα τη Λάρισα, 
για εξέταση των εκπαιδευθέντων σε νοσηλευτικά ιδρύμα- 

τα ή άλλους φορείς της Θεσσαλίας, εφαρμοζόμενων κα¬ 
τά τα λοιπά των διατάξεων του Ν.Δ. 3366/1955 (ΦΕΚ258 
Α'), όπως έχουν τροποποιηθεί ή συμπληρωθεί μεταγενέ¬ 
στερα. 

Άρθρο 37 

1. Η παράγραφος 1 του άρθρου 24 του Ν. 3204/2003 
(ΦΕΚ 296 Α') αντικαθίσταται ως εξής: 

"1. Στην πρώτη παράγραφο του άρθρου 40 του Ν. 2071/ 
1992 (ΦΕΚ 123 Α') προστίθεται περίπτωση ε', ως εξής: 

"ε. Έναν εκπρόσωπο των ιατρώντου Ε.Κ.Α.Β., που εκλέ¬ 
γεται από τους ιατρούς του Ε.Κ.Α.Β. μαζί με τον αναπλη¬ 
ρωτή του. Γ ια τον τρόπο, τη διαδικασία και τις λοιπές προ¬ 
ϋποθέσεις για την ανάδειξη του αιρετού εκπροσώπου των 
ιατρών εφαρμόζονται αναλόγως οι διατάξεις της κοινής 
υπουργικής απόφασης της παραγράφου 4 του άρθρου 
160 του Ν. 2683/1999 (ΦΕΚ 19 Α'). Μέχρι την έκδοση της 
απόφασης αυτής εφαρμόζονται οι διατάξεις των υπ. 
αριθμ. Α.Π. ΔΙΚΠΡ/ Φ80/30/8703/16.9.1988 (ΦΕΚ 684/Β7 
19.9.1988) και ΔΙΚΠΡ/Φ80/54/11988/2.12.1988 (ΦΕΚ 876/ 
Β'/7.12.1988) υπουργικών αποφάσεων "Τρόπος, διαδικα¬ 
σία και προϋποθέσεις εκλογής των εκπροσώπων των 
υπαλλήλων στα υπηρεσιακά συμβούλια του προσωπικού 
των δημοσίων υπηρεσιών και των Ν.Π.Δ.Δ.". Μέχρι την 
ανάδειξη του αιρετού εκπροσώπου των ιατρών, το Συμ¬ 
βούλιο λειτουργεί νόμιμα με τα υπόλοιπα μέλη του." 

2. Η παράγραφος 2 του άρθρου 24 του Ν. 3204/2003 
(ΦΕΚ 296/Α') αντικαθίσταται ως εξής: 

"2. Η περίπτωση γ'της παραγράφου 3του άρθρου 7του 
Ν. 1579/1985, όπως αντικαταστάθηκε με το άρθρο 40 του 
Ν. 2071/1992 (ΦΕΚ 123/Α') αντικαθίσταται ως εξής: 

"γ. Έναν εκπρόσωπο των λοιπών, πλην των ιατρών, ερ¬ 
γαζομένων στο Ε.Κ.Α.Β., που εκλέγεται από τους εργαζό¬ 
μενους σε αυτό, μαζί με τον αναπληρωτή του. Για τον τρό¬ 
πο, τη διαδικασία και τις λοιπές προϋποθέσεις για την 
ανάδειξη του αιρετού εκπροσώπου των λοιπών, πλην των 
ιατρών, εργαζομένων, εφαρμόζονται αναλόγως οι διατά¬ 
ξεις της κοινής υπουργικής απόφασης της παραγράφου 
4του άρθρου 160του Ν. 2683/1999 (ΦΕΚ 19 Α'). Μέχριτην 
έκδοση της απόφασης αυτής εφαρμόζονται οι διατάξεις 
των υπ. αριθμ. Α.Π. ΔΙΚΠΡ/Φ80/30/8703/16.9.1988 (ΦΕΚ 
684/Β'/19.9.1988) και ΔΙΚΠΡ/Φ80/54/11988/2.12.1988 
(ΦΕΚ 876/Β'/7.12.1988) υπουργικών αποφάσεων "Τρό¬ 
πος, διαδικασία και προϋποθέσεις εκλογής των εκπρο¬ 
σώπων των υπαλλήλων στα υπηρεσιακά συμβούλια του 
προσωπικού των δημοσίων υπηρεσιών και των Ν.Π.Δ.Δ.". 
Μέχρι την ανάδειξη του αιρετού εκπροσώπου των λοι¬ 
πών, πλην των ιατρών, εργαζομένων, το Συμβούλιο λει¬ 
τουργεί νόμιμα με τα υπόλοιπα μέλη του." 

3. Η παράγραφος 3 του άρθρου 24 του Ν. 3204/2003 
(ΦΕΚ 296/Α') αντικαθίσταται ως εξής: 

"3. Μετά το πρώτο εδάφιο της παραγράφου 3 του άρ¬ 
θρου 8 του Ν. 2194/1994 (ΦΕΚ 34/Α'), προστίθεται νέα 
περίοδος ως εξής: 

"Δύο έκτων μελώντου Επιστημονικού Συμβουλίου θα εί¬ 
ναι ιατροίτου Ε.Κ.Α.Β., έκτων οποίων ο ένας τουλάχιστον 
με βαθμό Διευθυντή. Τα μέλη αυτά διορίζονται με απόφα¬ 
ση του Υπουργού Υγείας και Κοινωνικής Αλληλεγγύης, με¬ 
τά από πρόταση του Διοικητικού Συμβουλίου του Ε.Κ.Α.Β." 

Άρθρο 38 

Εντάσσονται και λειτουργούν με ευθύνη των νοσοκο¬ 
μείων υποδοχής και για το χρονικό διάστημα από 1.7.2004 


έως 10.10.2004, προκατασκευασμένες Μονάδες Α' Βοη¬ 
θειών, για την κάλυψη έκτακτων αναγκών Υγειονομικής 
Περίθαλψης. Με απόφαση του Υπουργού Υγείας και Κοι¬ 
νωνικής Αλληλεγγύης καθορίζονται τα νοσοκομεία υπο¬ 
δοχής των προκατασκευασμένων Μονάδων Α' Βοηθειών, 
καθώς και κάθε άλλη σχετική λεπτομέρεια λειτουργίας 
τους. Μετά τη 10η Οκτωβρίου 2004, οι ανωτέρω μονάδες 
δύναται να παραχωρηθούν στην τοπική αυτοδιοίκηση με 
κοινή απόφαση των Υπουργών Υγείας και Κοινωνικής Αλ¬ 
ληλεγγύης και Εσωτερικών, Δημόσιας Διοίκησης και Απο¬ 
κέντρωσης. 

Άρθρο 39 

Η προβλεπόμενη από τις διατάξεις της παρ. 1 του άρ¬ 
θρου 17 και της παρ. 2του άρθρου 19του Π.Δ. 235/2000 
(ΦΕΚ 199 Α') προθεσμία προσαρμογής των ιδιωτικών κλι¬ 
νικών, όπως αυτή έχειπαραταθεί με τις διατάξειςτηςπαρ. 
4του άρθρου 15 του Ν. 2920/2001 (ΦΕΚ 131 Α'), της παρ. 
2του άρθρου 14του Ν. 2955/2001 (ΦΕΚ 256 Α'), της παρ. 
7του άρθρου 19του Ν. 3106/2003 (ΦΕΚ30Α') και της παρ. 
1 του άρθρου 33του Ν. 3204/2003 (ΦΕΚ296 Α'), παρατεί- 
νεται μέχρι την 31 η Δεκεμβρίου 2004. 

Άρθρο 40 

Ιατροί ή οδοντίατροι που υπηρετούν σε θέσεις Δ.Ε.Π. 
Ιατρικών και Οδοντιατρικών Πανεπιστημιακών Σχολών 
μπορεί να τοποθετούνται ως υπεράριθμοι για ειδίκευση 
στην ειδικότητα της ιατρικής και οδοντιατρικής επιστή¬ 
μης της Στοματικής και Γναθοπροσωπικής Χειρουργικής 
ως άμισθοι, διατηρώντας τις θέσεις και τις αποδοχές 
τους, εφόσον κατέχουν και τα δύο πτυχία, δηλαδή της ια¬ 
τρικής και της οδοντιατρικής. Η τοποθέτηση γίνεται με 
απόφαση του Υπουργού Υγείας και Κοινωνικής Αλληλεγ¬ 
γύης μετά από επιτυχία στις εξετάσεις που προβλέπονται 
από τις κείμενες διατάξεις. 

Άρθρο 41 

Η προθεσμία που προβλέπεται στην παράγραφο 2 του 
άρθρου 32 του Ν. 3204/2003 (ΦΕΚ 296 Α') παρατείνεται 
μέχριτην 31η Δεκεμβρίου 2005. 

Άρθρο 42 

1. Από τη δημοσίευση του νόμου αυτού λήγει αυτοδι¬ 
καίως και αζημίως για το Δημόσιο η θητεία είτε αυτή κα¬ 
θορίζεται από συγκεκριμένη διάταξη είτε απορρέει από 
σύμβαση των Προέδρων των Πε.Σ.Υ.Π., των Αναπληρω¬ 
τών Γενικών Διευθυντών Πε.Σ.Υ.Π., των Διοικητών των 
Νοσοκομείων Ε.Σ.Υ. και των Αναπληρωτών Διοικητώντων 
Νοσοκομείων Ε.Σ.Υ. Επίσης, από τη δημοσίευση του νό¬ 
μου αυτού λήγει η θητεία των μη αιρετών μελών του υπη¬ 
ρεσιακού συμβουλίου του Υπουργείου Υγείας και Κοινω¬ 
νικής Αλληλεγγύης. 

2. Τα μονομελή όργανα διοίκησης, των οποίων η θητεία 
λήγει, σύμφωνα με τις διατάξεις της προηγούμενης πα¬ 
ραγράφου, συνεχίζουν να ασκούντο καθήκοντάτους και 
να λαμβάνουν τις προβλεπόμενες αποδοχές ή αποζημιώ¬ 
σεις ως την αντικατάστασή τους, η οποία γίνεται με από¬ 
φαση του Υπουργού Υγείας και Κοινωνικής Αλληλεγγύης. 

3. Η παράγραφος 6του άρθρου 5του Ν. 2889/2001 αντι¬ 
καθίσταται ως εξής: 

"6. Σε κάθε Νοσοκομείο του Ε.Σ.Υ. συνιστάται μία οργα¬ 
νική θέση Διοικητή με βαθμό 1 της κατηγορίας ΕΘ, ο οποί¬ 
ος είναι πλήρους και αποκλειστικής απασχόλησης και 

ορίζεται με απόφαση του Υπουργού Υγείας και Κοινωνι¬ 
κής Αλληλεγγύης. Με την ίδια απόφαση ορίζεται το χρο¬ 
νικό διάστημα άσκησης των καθηκόντων του. Τα προσό¬ 
ντα που πρέπει να διαθέτουν οι υποψήφιοι είναι: πτυχίο 
Α.Ε.Ι., ιδιαίτερη ικανότητα στην άσκηση διευθυντικών κα¬ 
θηκόντων σε υπηρεσίες ή οργανισμούς του Δημοσίου ή 
επιχειρήσεις του δημόσιου ή ιδιωτικού τομέα της ημεδα¬ 
πής ή αλλοδαπής, συνεκτιμωμένων και των μεταπτυχια¬ 
κών σπουδών και επιστημονικής εξειδίκευσης σε θέματα 
στρατηγικού σχεδιασμού και προγραμματισμού, οργά¬ 
νωσης, διοίκησης και λειτουργίας νοσοκομείων ή επιχει¬ 
ρήσεων, οικονομικών της υγείας ή κοινωνικής διοίκησης, 
καθώς και της ανάλογης εμπειρίας. Σε νοσοκομεία με δυ¬ 
ναμικότητα μέχρι 200 κλίνες μπορεί να διορίζεται ως Διοι¬ 
κητής και πτυχιούχος Τ. Ε. I. που διαθέτει τα προσόντα του 
προηγούμενου εδαφίου." 

4. Οι οργανικές θέσεις των Αναπληρωτών Γενικών Διευ¬ 
θυντών Πε.Σ.Υ.Π., οι οποίες είχαν συσταθεί με την πρώτη 
παράγραφο του άρθρου 3 του Ν. 2889/2001, καταργούνται 
από την ημερομηνία δημοσίευσης του παρόντος. Η αρμο¬ 
διότητα αναπλήρωσηςτου Προέδρου στη Διοίκηση της Γ ε¬ 
νικής Διεύθυνσης του Πε.Σ.Υ.Π. μεταβιβάζεται στον Αντι¬ 
πρόεδρο του Πε.Σ.Υ.Π. Οι αρμοδιότητες σχετικά με την 
Πρωτοβάθμια Φροντίδα Υγείας και οι αρμοδιότητες του 
Τμήματος Κοινωνικών Υπηρεσιών μεταβιβάζονται στον 
Πρόεδρο του Πε.Σ.Υ.Π., αλλά δύναται να μεταβιβάζονται, 
με απόφαση του Υπουργού Υγείας και Κοινωνικής Αλλη¬ 
λεγγύης, στον Αντιπρόεδρο του Πε.Σ.Υ.Π. Στην περίπτωση 
αυτή, οι πάσης φύσεως μηνιαίες αποδοχές και επιδόματα 
του Αντιπροέδρου του Πε.Σ.Υ.Π. ορίζονται με κοινή από¬ 
φαση των Υπουργών Οικονομίας και Οικονομικών και Υγεί¬ 
ας και Κοινωνικής Αλληλεγγύης. Με την ίδια απόφαση πα¬ 
ρέχονται επιδόματα εορτών και άδειας, καθώς και αποζη¬ 
μίωση για έξοδα κίνησης και έξοδα παράστασης. 

Άρθρο 43 

1. Η παράγραφος 8 του άρθρου 11 του Ν. 2889/2001, 
όπως τροποποιήθηκε με την παράγραφο 12 του άρθρου 
19 του Ν. 3106/2003 (ΦΕΚ 30 Α') και τα εδάφια 1 και 4α της 
παρ.Δτου άρθρου 20του Ν. 3172/2003 (ΦΕΚ 197 Α') αντι¬ 
καθίσταται ως εξής: 

"8. Με απόφαση του Υπουργού Υγείας και Κοινωνικής 
Αλληλεγγύης συγκροτούνται Περιφερειακά Συμβούλια 
Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., ανά ειδικότητα, ως ακολούθως: α) Πρώτο Πε¬ 
ριφερειακό Συμβούλιο Επιλογής και Αξιολόγησης, αρμό¬ 
διο για την περιοχή ευθύνης των Πε.ΣΥ.Π. Α' και Β' Αττι¬ 
κής, με έδρα του την έδρα του Α' Πε.ΣΥ.Π. Αττικής, β) 
Δεύτερο Περιφερειακό Συμβούλιο Επιλογής και Αξιολό¬ 
γησης, αρμόδιο για την περιοχή ευθύνης του Γ'Πε.ΣΥ.Π. 
Αττικής και των Πε.ΣΥ.Π. Α' και Β' Νοτίου Αιγαίου και Βο¬ 
ρείου Αιγαίου, με έδρα του την έδρα του Γ Πε.ΣΥ.Π. Αττι¬ 
κής, γ) Τρίτο Περιφερειακό Συμβούλιο Επιλογής και Αξιο¬ 
λόγησης, αρμόδιο για τηνπεριοχή ευθύνης των Πε.Σ.Υ.Π. 
Α' και Β' Κεντρικής Μακεδονίας και Δυτικής Μακεδονίας, 
με έδρα του την έδρα του Α' Πε.Σ.Υ.Π. Κεντρικής Μακε¬ 
δονίας, δ) Τέταρτο Περιφερειακό Συμβούλιο Επιλογής 
και Αξιολόγησης, αρμόδιο για την περιοχή ευθύνης των 
Πε.Σ.Υ.Π. Δυτικής Ελλάδας και Πελοποννήσου, με έδρα 
του την έδρα του Πε.Σ.Υ.Π. Δυτικής Ελλάδας, ε) Πέμπτο 
Περιφερειακό Συμβούλιο Επιλογής και Αξιολόγησης, αρ¬ 
μόδιο για την περιοχή ευθύνης των Πε.Σ.Υ.Π. Ηπείρου και 
Ιονίων Νήσων, με έδρα του την έδρα του Πε.Σ.Υ.Π. Ηπεί¬ 


ρου, στ) Έκτο Περιφερειακό Συμβούλιο Επιλογής και 
Αξιολόγησης, αρμόδιο για την περιοχή ευθύνης των 
Πε.Σ.Υ.Π. Θεσσαλίας και Στερεάς Ελλάδας, με έδρα του 
την έδρα του Πε.Σ.Υ.Π. Θεσσαλίας, ζ) Έβδομο Περιφε¬ 
ρειακό Συμβούλιο Επιλογής και Αξιολόγησης, αρμόδιο 
γιατην περιοχή ευθύνης του Πε.Σ.Υ.Π. Ανατολικής Μακε¬ 
δονίας και Θράκης, με έδρα του την έδρα του Πε.Σ.Υ.Π. 
Ανατολικής Μακεδονίας και Θράκης και η) Όγδοο Περι¬ 
φερειακό Συμβούλιο Επιλογής και Αξιολόγησης, αρμόδιο 
για την περιοχή ευθύνης του Πε.Σ.Υ.Π. Κρήτης, με έδρα 
του την έδρα του Πε.Σ.Υ.Π. Κρήτης. 

Η θητεία των εισηγητών και των μελών των Περιφερεια¬ 
κών Συμβουλίων Επιλογής και Αξιολόγησης είναι διετής. 

Α. Τα Περιφερειακά Συμβούλια Επιλογής και Αξιολόγη¬ 
σης Επιμελητών Α' Ιατρών Ε.Σ.Υ. είναι πενταμελή και απο¬ 
τελούνται από: 

α) Τον Διοικητή του Νοσοκομείου, για θέση ιατρού του 
οποίου γίνεται η κρίση, ως Πρόεδρο, με αναπληρωτή του 
τον Διευθυντή της Ιατρικής Υπηρεσίας του ίδιου Νοσοκο¬ 
μείου. Όταν πρόκειται για ιατρό Κέντρου Υγείας, προε¬ 
δρεύει ο Διοικητής του Νοσοκομείου με το οποίο συνδέε¬ 
ται λειτο υ ργικά το Κέντρο Υγείας, με αναπληρωτή του τον 
Διευθυντή ή τον αρχαιότερο ιατρό του Κέντρου Υγείας. 
Σε περίπτωση που δεν υπάρχει λειτουργική σύνδεση του 
Κέντρου Υγείας με Νοσοκομείο, προεδρεύει ο Διευθυ¬ 
ντής του Κέντρου Υγείας, με αναπληρωτή του τον αρχαι¬ 
ότερο ιατρό του Κέντρου Υγείας. 

β) Δύο (2) Διευθυντές ή Αναπληρωτές Διευθυντές Ια¬ 
τρούς Ε.Σ.Υ., με τους αναπληρωτές τους, της ίδιας ή συ¬ 
ναφούς με αυτή για την οποία γίνεται η κρίση ειδικότητας, 
οι οποίοι προτείνονται από το Κε.Σ.Υ. 

γ) Έναν (1) Διευθυντή ή Αναπληρωτή Διευθυντή Ιατρό 
Ε.Σ.Υ., με τον αναπληρωτή του, της ίδιας ή συναφούς με 
αυτή για την οποία γίνεται η κρίση ειδικότητας, ο οποίος 
προτείνεται από τον Π.Ι.Σ. 

δ) Έναν (1) Καθηγητή ή Αναπληρωτή Καθηγητή, με τον 
αναπληρωτή του, της ίδιας ή συναφούς με αυτή για την 
οποία γίνεται η κρίση ειδικότητας, που προτείνεται από τη 
Γενική Συνέλευση του οικείου Ιατρικού Τμήματος, σύμ¬ 
φωνα με το εδάφιο Γ της παρούσας παραγράφου. 

Ως εισηγητές ορίζονται από τον Υπουργό Υγείας και 
Κοινωνικής Αλληλεγγύης, μετά από σχετική πρόταση του 
Κε.Σ.Υ., δύο (2) Διευθυντές Ιατροί Ε.Σ.Υ., με τους ανα¬ 
πληρωτές τους, της ίδιας ή συναφούς με αυτή για την 
οποία γίνεται η κρίση ειδικότητας. Οι εισηγητές παρευρί- 
σκονται στις συνεδριάσεις του Συμβουλίου χωρίς δικαίω¬ 
μα ψήφου. 

Β. Τα Περιφερειακά Συμβούλια Επιλογής και Αξιολόγη¬ 
σης Επιμελητών Β' Ιατρών Ε.Σ.Υ. είναι πενταμελή και απο¬ 
τελούνται από: 

α) Τον Διοικητή του Νοσοκομείου, για θέση ιατρού του 
οποίου γίνεται η κρίση, ως Πρόεδρο, με αναπληρωτή του 
τον Διευθυντή της Ιατρικής Υπηρεσίας του ίδιου Νοσοκο¬ 
μείου. Όταν πρόκειται για ιατρό Κέντρου Υγείας, προε¬ 
δρεύει ο Διοικητής του Νοσοκομείου με το οποίο συνδέε¬ 
ται λειτο υ ργικά το Κέντρο Υγείας, με αναπλη ρωτή του τον 
Διευθυντή ή τον αρχαιότερο ιατρό του Κέντρου Υγείας. 
Σε περίπτωση που δεν υπάρχει λειτουργική σύνδεση του 
Κέντρου Υγείας με Νοσοκομείο, προεδρεύει ο Διευθυ¬ 
ντής του Κέντρου Υγείας, με αναπληρωτή του τον αρχαι¬ 
ότερο ιατρό του Κέντρου Υγείας. 

β) Δύο (2) Επιμελητές Α' Ιατρούς Ε.Σ.Υ., με τους ανα¬ 
πληρωτές τους, της ίδιας ή συναφούς με αυτή για την 

οποία γίνεται η κρίση ειδικότητας, οι οποίοι προτείνονται 
από το Κε.Σ.Υ. 

γ) Έναν (1) Επιμελητή Α' Ιατρό Ε.Σ.Υ., με τον αναπλη¬ 
ρωτή του, της ίδιας ή συναφούς με αυτή για την οποία γί¬ 
νεται η κρίση ειδικότητας, ο οποίος προτείνεται από τον 

Π.Ι.Σ. 

δ) Τον Διευθυντή του οικείου Τμήματος ή Κλινικής με το 
νόμιμο αναπληρωτή του. 

Σε περίπτωση που δεν υπάρχει Διευθυντής του Τρήμα¬ 
τος ή της Κλινικής, συμμετέχει ο Διευθυντής του οικείου 
τομέα. Όταν πρόκειται για θέση ιατρού Κέντρου Υγείας 
συμμετέχει ένας Διευθυντής ή Επιμελητής Α', ιατρός 
Ε.Σ.Υ. του οικείου Κέντρου Υγείας, της ίδιας ή συναφούς 
ειδικότητας με αυτήνγια την οποία γίνεταιη κρίση, οοποί- 
ος ορίζεται με τον αναπληρωτή του από τον Πρόεδρο του 
οικείου Πε.Σ.Υ.Π. Σε περίπτωση που δεν υπάρχει Διευθυ¬ 
ντής ή Επιμελητής Α' στο Κέντρο Υγείας, ορίζεται από τον 
Πρόεδρο του Πε.Σ.Υ.Π., Διευθυντής ή Επιμελητής Α'από 
άλλο Κέντρο Υγείας του οικείου Πε.Σ.Υ.Π. 

Ως εισηγητές ορίζονται από τον Υπουργό Υγείας και 
Κοινωνικής Αλληλεγγύης, μετά από σχετική πρόταση του 
Κε.Σ.Υ., δύο (2) Επιμελητές Α' Ιατροί Ε.Σ.Υ., με τους ανα¬ 
πληρωτές τους, της ίδιας ή συναφούς με αυτή για την 
οποία γίνεται η κρίση ειδικότητας. Οι εισηγητές παρευρί- 
σκονται στις συνεδριάσεις του Συμβουλίου χωρίς δικαίω¬ 
μα ψήφου. 

Όταν πρόκειται για κρίση οδοντιάτρων, ως μέλη των Πε¬ 
ριφερειακών Συμβουλίων Επιλογής και Αξιολόγησης Επι¬ 
μελητών Α' και Β' Ιατρών Ε.Σ.Υ., εκτός του Διοικητή με τον 
αναπληρωτή του, ορίζονται οδοντίατροι. 

Τα μέλη των Περιφερειακών Συμβουλίων Επιλογής και 
Αξιολόγησης Επιμελητών Α' και Β', εκτός από τον Διοι¬ 
κητή του Νοσοκομείου για θέση του οποίου γίνεται η 
κρίση και του αναπληρωτή του, προτείνονται μέσα σε 
είκοσι (20) ημέρες από την αποστολή σχετικής πρόσκλη¬ 
σης στον αρμόδιο φορέα. Εάν κάποιος φορέας δεν προ¬ 
τείνει εμπρόθεσμα το μέλος, αυτό ορίζεται από τον 
Υπουργό Υγείας και Κοινωνικής Αλληλεγγύης. 

Τα κριτήρια επιλογής και αξιολόγησης των υποψηφίων 
για θέσεις Επιμελητών Α' και Β' Ιατρών Ε.Σ.Υ. καθορίζο¬ 
νται με απόφαση του Υπουργού Υγείας και Κοινωνικής Αλ¬ 
ληλεγγύης. Μέχρι την έκδοση της απόφασης αυτής 
εφαρμόζεται για την επιλογή η υπουργική απόφαση 
αριθμ. ΔΥ 13α/οικ. 39832/4.12.1997 Ιεράρχηση των κρι¬ 
τηρίων κρίσης και αξιολόγησης υποψηφίων για θέσεις 
του κλάδου ιατρών Ε.Σ.Υ." (ΦΕΚ1088 Β79.12.1997) και για 
την αξιολόγηση η υπουργική απόφαση αριθμ. ΥΙΟα/οικ. 
ΓΠ19940/17.10.2001 "Κριτήρια αξιολόγησης των ιατρών 
κλάδου Ε.Σ.Υ." (ΦΕΚ 1440 Β /22.10.2001). 

Όταν πρόκειται για κρίση θέσης Επιμελητών Α' και Β' Ια¬ 
τρών Ε.Σ.Υ., για την οποία μπορούν να είναι υποψήφιοι ια¬ 
τροί περισσοτέρων της μίας ειδικοτήτων, αρμόδιο Συμ¬ 
βούλιο Επιλογής για την κρίση ορίζεται το Συμβούλιο της 
πρώτης, κατά τη σειρά που ορίζεται στον Οργανισμό του 
Νοσοκομείου, ειδικότητας. Για την κρίση θέσης Παιδο- 
καρδιολογίας, Παιδονευρολογίας, Παιδοαιματολογίας, 
Παιδογαστρεντερολογίας, Παιδονεφρολογίας, Παιδοεν- 
δοκρινολογίας και Παιδοαλλεργιολογίας αρμόδιο είναι 
το Συμβούλιο της Παιδιατρικής Ειδικότητας. 

Όταν πρόκειται για επιλογή Επιμελητών Α' και Β' Ιατρών / 
Οδοντιάτρων Ε.Σ.Υ. Νοσοκομείων ή Κέντρων Υγείας, τα 
οποία λειτουργούν για πρώτη φορά ή στα οποία δεν 
έχουν τοποθετηθεί ο Διευθυντής της Ιατρικής Υπηρεσίας 


ή του Κέντρου Υγείας, το μέλος της περίπτωσης α', με τον 
αναπληρωτή του, ορίζεται από άλλο Νοσοκομείο ή Κέ¬ 
ντρο Υγείας του οικείου Πε.Σ.Υ.Π., με απόφαση του 
Υπουργού Υγείας και Κοινωνικής Αλληλεγγύης. 

Γ. Η αντιστοιχία των Ιατρικών Τμημάτων με τις έδρες 
των Περιφερειακών Συμβουλίων Επιλογής και Αξιολόγη¬ 
σης Επιμελητών Α' και Β' Ιατρών Ε.Σ.Υ. έχει ως εξής: 

α. Ιατρικό Τμήμα Αθηνών με το Πρώτο και το Δεύτερο 
Περιφερειακό Συμβούλιο Επιλογής και Αξιολόγησης. 

β. Ιατρικό Τμήμα Θεσσαλονίκης με το Τρίτο Περιφερει¬ 
ακό Συμβούλιο Επιλογής και Αξιολόγησης. 

γ. Ιατρικό Τμήμα Πατρών με το Τέταρτο Περιφερειακό 
Συμβούλιο Επιλογής και Αξιολόγησης. 

δ. Ιατρικό Τμήμα Ιωαννίνων με το Πέμπτο Περιφερειακό 
Συμβούλιο Επιλογής και Αξιολόγησης. 

ε. Ιατρικό Τμήμα Θεσσαλίας με το Έκτο Περιφερειακό 
Συμβούλιο Επιλογής και Αξιολόγησης. 

στ. Ιατρικό Τμήμα Αλεξανδρούπολης με το Έβδομο Πε¬ 
ριφερειακό Συμβούλιο Επιλογής και Αξιολόγησης. 

ζ. Ιατρικό Τμήμα Κρήτης με το Όγδοο Περιφερειακό 
Συμβούλιο Επιλογής και Αξιολόγησης. 

Η αντιστοιχία των Οδοντιατρικών Τμημάτων με τις 
έδρες των Περιφερειακών Συμβουλίων Επιλογής και 
Αξιολόγησης Οδοντιάτρων Ε.Σ.Υ. έχει ως εξής: 

α. Οδοντιατρικό Τμήμα Αθηνών με το Πρώτο, Δεύτερο, 
Τέταρτο και Όγδοο Περιφερειακό Συμβούλιο Επιλογής 
και Αξιολόγησης. 

β. Οδοντιατρικό Τμήμα Θεσσαλονίκης με το Τρίτο, Πέ¬ 
μπτο, Έκτο και Έβδομο Περιφερειακό Συμβούλιο Επιλο¬ 
γής και Αξιολόγησης." 

2. Η παράγραφος 9 του άρθρου 11 του Ν. 2889/2001 
αντικαθίσταται ως εξής: 

"9. Τα Περιφερειακά Συμβούλια Επιλογής και Αξιολόγη¬ 
σης λειτουργούν σύμφωνα με όσα ορίζονται στην παρά¬ 
γραφο 9 του άρθρου 37 του Ν. 2519/1997 για τη λειτουρ¬ 
γία των Συμβουλίων Κρίσης και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυμάτων 
(Σ.Κ.Ε.ΙΌ.Π.Ν.Ι.)." 

3. Η παράγραφος 10 του άρθρου 11 του Ν. 2889/2001 
καταργείται. 

4. Η παράγραφος 11 του άρθρου 11 του Ν. 2889/2001, 
όπως τροποποιήθηκε με το εδάφιο 4β της παρ. Δ του Ν. 
3172/2003, αντικαθίσταται ως εξής: 

"11. Στο Υπουργείο Υγείας και Κοινωνικής Αλληλεγγύης 
συνιστώνται με απόφαση του Υπουργού Υγείας και Κοι¬ 
νωνικής Αλληλεγγύης, για κάθε ειδικότητα, Συμβούλια 
Επιλογής και Αξιολόγησης Διευθυντών Ιατρών Ε.Σ.Υ. 

Η θητεία των εισηγητών και των μελών των Συμβουλίων 
Επιλογής και Αξιολόγησης Διευθυντών Ιατρών Ε.Σ.Υ. εί¬ 
ναι διετής. 

Τα Συμβούλια Επιλογής και Αξιολόγησης αποτελούνται 
από: 

α) Τον Διοικητή του Νοσοκομείου, για θέση ιατρού του 
οποίου γίνεται η κρίση, ως Πρόεδρο, με αναπληρωτή του 
τον Διευθυντή της Ιατρικής Υπηρεσίας του ίδιου Νοσοκο¬ 
μείου. Όταν πρόκειται για Διευθυντή Ιατρό Κέντρου Υγεί¬ 
ας, προεδρεύει ο Διοικητής του Νοσοκομείου με το οποίο 
συνδέεται λειτουργικά το Κέντρο Υγείας, με αναπληρωτή 
του τον Διευθυντή ή τον αρχαιότερο ιατρό του Κέντρου 
Υγείας. Σε περίπτωση που δεν υπάρχει λειτουργική σύν¬ 
δεση του Κέντρου Υγείας με Νοσοκομείο, προεδρεύει ο 
Διευθυντής του Κέντρου Υγείας, με αναπληρωτή του τον 
αρχαιότερο ιατρό του Κέντρου Υγείας. 

β) Δύο (2) Διευθυντές Ιατρούς Ε.Σ.Υ. με τους αναπλη¬ 
ρωτές τους, της ίδιας ή συναφούς με αυτή για την οποία 
γίνεται η κρίση ειδικότητας, οι οποίοι προτείνονται από το 
Κε.Σ.Υ. 

γ) Έναν (1) Διευθυντή Ιατρό Ε.Σ.Υ., με τον αναπληρωτή 
του, της ίδιας ή συναφούς με αυτή για την οποία γίνεται η 
κρίση ειδικότητας, ο οποίος προτείνεται από τον Π.Ι.Σ. 

δ) Έναν (1) Καθηγητή ή Αναπληρωτή Καθηγητή Ιατρι¬ 
κού Τμήματος Πανεπιστημιακής Σχολής της Επικράτειας, 
με τον αναπληρωτή του, της ίδιας ή συναφούς με αυτή για 
την οποία γίνεται η κρίση ειδικότητας, που προτείνεται 
από τη Γ ενική Συνέλευση του Τμήματος. 

Ως εισηγητές ορίζονται από τον Υπουργό Υγείας και Κοι¬ 
νωνικής Αλληλεγγύης, μετά από σχετική πρόταση του 
Κε.Σ.Υ., δύο (2) Διευθυντές Ιατροί Ε.Σ.Υ., με τους αναπλη- 
ρωτέςτους, της ίδιας ή συναφούς με αυτή για την οποία γί¬ 
νεται η κρίση ειδικότητας. Οι εισηγητές παρευρίσκονται 
στις συνεδριάσεις του Συμβουλίου χωρίς δικαίωμα ψήφου. 

Όταν πρόκειται για κρίση οδοντιάτρων, ως μέλη των 
Συμβουλίων Επιλογής και Αξιολόγησης Διευθυντών Ια¬ 
τρών Ε.Σ.Υ., εκτός του Διοικητή και του αναπληρωτή του, 
ορίζονται οδοντίατροι. 

Τα μέλη των Συμβουλίων Επιλογής και Αξιολόγησης Δι¬ 
ευθυντών Ιατρών Ε.Σ.Υ., εκτός του Διοικητή του Νοσοκο¬ 
μείου για θέση του οποίου γίνεται η κρίση και του ανα¬ 
πληρωτή του, προτείνονται μέσα σε είκοσι (20) ημέρες 
από την αποστολή σχετικής πρόσκλησης στον αρμόδιο 
φορέα. Εάν κάποιος φορέας δεν προτείνει εμπρόθεσμα 
το μέλος, αυτό ορίζεται από τον Υπουργό Υγείας και Κοι¬ 
νωνικής Αλληλεγγύης. 

Με απόφαση του Υπουργού Υγείας και Κοινωνικής Αλ¬ 
ληλεγγύης μπορεί να συγκροτούνται περισσότερα του 
ενός Συμβούλια Επιλογής και Αξιολόγησης για την ίδια ει¬ 
δικότητα. 

Τα κριτήρια επιλογής και αξιολόγησης των υποψηφίων 
για θέσεις Διευθυντών Ιατρών Ε.Σ.Υ. καθορίζονται με 
απόφαση του Υπουργού Υγείας και Κοινωνικής Αλληλεγ¬ 
γύης. Μέχρι την έκδοση της απόφασης αυτής εφαρμόζο¬ 
νται για την επιλογή η υπουργική απόφαση αριθμ. ΔΥ 13α/ 
οικ. 39832/4.12.1997 Ιεράρχηση των κριτηρίων κρίσης 
και αξιολόγησης υποψηφίων για θέσεις του κλάδου Ια¬ 
τρών Ε.Σ.Υ." (ΦΕΚ 1088 Β79.12.1997) και για την αξιολό¬ 
γηση η υπουργική απόφαση αριθμ. ΥΙΟα/οικ. ΓΠ 19940/ 
17.10.2001 "Κριτήρια αξιολόγησης των ιατρών κλάδου 
Ε.Σ.Υ." (ΦΕΚ 1440 Β'/22.10.2001). 

Ως τόπος των συνεδριάσεων ορίζεται η Αθήνα. Οι υπη¬ 
ρεσίες του Υπουργείου Υγείας και Κοινωνικής Αλληλεγ¬ 
γύης παρέχουν την αναγκαία διοικητική και γραμματεια¬ 
κή υποστήριξη για τη λειτουργία των Συμβουλίων Επιλο¬ 
γής και Αξιολόγησης. 

Όταν πρόκειται για κρίση θέσης Διευθυντών, για την 
οποία μπορούν να είναι υποψήφιοι ιατροί περισσοτέρων 
της μίας ειδικοτήτων, αρμόδιο Συμβούλιο Επιλογής για 
την κρίση ορίζεται το Συμβούλιο της πρώτης, κατά τη σει¬ 
ρά που ορίζεται στον Οργανισμό του Νοσοκομείου, ειδι¬ 
κότητας. Για την κρίση θέσης Παιδοκαρδιολογίας, Παι- 
δονευρολογίας, Παιδοαιματολογίας, Παιδογαστρεντε- 
ρολογίας, Παιδονεφρολογίας, Παιδοενδοκρινολογίας 
και Παιδοαλλεργιολογίας αρμόδιο είναι το Συμβούλιο της 
Παιδιατρικής Ειδικότητας. 


Όταν πρόκειται για επιλογή Διευθυντών Ιατρών / Οδο¬ 
ντιάτρων Ε.Σ.Υ. Νοσοκομείων ή Κέντρων Υγείας, τα οποία 
λειτουργούν για πρώτη φορά ή στα οποία δεν έχουν το¬ 
ποθετηθεί ο Διευθυντήςτης Ιατρικής Υπηρεσίας ή του Κέ¬ 
ντρου Υγείας, το μέλος της περίπτωσης α', με τον ανα¬ 
πληρωτή του, ορίζεται από άλλο Νοσοκομείο ή Κέντρο 
Υγείας του οικείου Πε.ΣΥ.Π. με απόφαση του Υπουργού 
Υγείας και Κοινωνικής Αλληλεγγύης." 

5. Η παράγραφος 14 του άρθρου 11 του Ν. 2889/2001, 
όπως τροποποιήθηκε μετά εδάφια 2,3τηςπαρ. Δ του Ν. 
3172/2003 (ΦΕΚ 197 Α') καιτιςπαρ. 3 και 6 του άρθρου 7 
του Ν. 3204/2003 (ΦΕΚ296 Α'), καταργείται. 

6. Οι υπηρετούντες, κατά τη δημοσίευση του νόμου αυ¬ 
τού, μόνιμοι Επιμελητές Α', εφόσον συμπληρώνουν πε¬ 
νταετή υπηρεσία στον ίδιο βαθμό, χωρίς να έχουν εν τω 
μεταξύ κριθείγια κατάληψη ομοιόβαθμης θέσης, αξιολο¬ 
γούνται, εφαρμοζομένων αναλόγως των διατάξεων της 
παραγράφου 13του άρθρου 11 του Ν. 2889/2001, από τα 
Συμβούλια Αξιολόγησης Επιμελητών Α'του παρόντος νό¬ 
μου. Με την ίδια διαδικασία και τις ίδιες προϋποθέσεις 
αξιολογούνται από τα αντίστοιχα Συμβούλια Αξιολόγη¬ 
σης Επιμελητών και όσοι Επιμελητές Ιατροί μονιμοποιη¬ 
θούν μετά τη δημοσίευση του παρόντος νόμου. Τα αντί¬ 
στοιχα Συμβούλια Αξιολόγησης Επιμελητών του παρό¬ 
ντος νόμου είναι αρμόδια και για τα θέματα εξέλιξης των 
ιατρών Ε.Σ.Υ., κατά τις διατάξεις του άρθρου 35 του Ν. 
2519/1997. 

7. Οι διαδικασίες Επιλογής και Αξιολόγησης Επιμελη¬ 
τών Α' και Β' Ιατρών Ε.Σ.Υ. και Διευθυντών Ιατρών Ε.Σ.Υ. 
που εκκρεμούν κατά τη δημοσίευση του παρόντος νόμου, 
παραπέμπονται στα Συμβούλια Επιλογής και Αξιολόγη¬ 
σης που προβλέπονται στο παρόν άρθρο. Στις περιπτώ¬ 
σεις αυτές η κρίση ή αξιολόγηση γίνεται εξ αρχής, σε 
οποιοδήποτε στάδιο και αν βρίσκεται. 

Άρθρο 44 

Οι διατάξεις του παρόντος νόμου ισχύουν από τη δημο¬ 
σίευσή του στην Εφημερίδα της Κυβερνήσεως, εκτός αν 
ορίζεται διαφορετικά σε επί μέρους διατάξεις του. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 15 Ιουλίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 


ΔΙΚΑΙΟΣΥΝΗΣ 


Ν. ΚΑΚΛΑΜΑΝΗΣ 


Α. ΠΑΓΙΑΛΗ ΓΟΥΡΑΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 15 Ιουλίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ: νννννν.θ 1.ς|Γ - Θ-ητ3ίΙ: \λ/θ0ιτι351θγ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΟ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 βυΐΌ προσαυξανόμενη 
κατά 1 θυτο ανά 50 σελίδες. 

• Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555 , ίεχ :210-9472556 ϊπΙθγπθΙ : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθιτίθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 βυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθίτίθΐ, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































